
Teroarea şi mizeriile celui de-al Ili-lea Reich 


TRECEREA IN REVISTA A GERMANIEI HITLERISTE 


Şi cind după cinci ani aflarăm vestea 
Că cel ce zice că-i trimis de cer 
E gata de război, şi făurite-s 
Şi tanc, şi tun, şi flotă, şi-ar avea 
Atât de multe avioane gata, 
Incât — de-ar face-un semn — s-ar ridica 
Să-ntunece-orizontul — hotărirăm 
Să cercetăm cam ce popor, 
Purces din care soi de oameni, 
In ce condiţii şi cu care ginduri 
De el va fi chemat sub steagul său. 
Să-1 trecem în revistă: 
Coboară-nvălmăşită 
O gloată spălăcită 
In faţă cu un steag 
De sînge, cu o cruce 
Şi un cîrlig, s-apuce 
Pe bietul om sărac. 


Şi cei ce nu sint printre, 

Se tirîie să intre-n 

Marele-i război. 

N-auzi nici plins, nici geamăt. 
Nici murmure, nici freamăt 

De-al tobei tărăboi. 


Vin plozi şi mame stoarse 
De cinci ierni nemiloase, 

La cinci nu mai rezistă, 
Moşnegi vin, fără vlagă. 
Acuma oastea-ntreagă 
S-o trecem în revistă. 

I 
»VOLKSGEMEINSCHAFT"! 


Aceştia sint tişti din S.S. 
Acum de la circiumă ies 
Sătui de discursuri şi bere. 
Poporul îl vor ei puternic, 

Temut, voinicos şi cucernic, 
S-asculte supus, în tăcere. 


Noaptea de 30 ianuarie 1933. Doi ofiţeri S.S. 
coboară cu paşi nesiguri strada. 


Primul: Am ajuns departe. Impresionantă 
retragere cu torţe ! leri prăpădiţi, astăzi în 
cancelaria_Reichului. leri mofluzi, azi vulturi ai 
Reich-ului! (Urinează.) 

Al doilea : Acum urmează să realizăm 
Volksgemeinschaft-ul. Mă aştept la un colosal avînt 
sufletesc din partea poporului german. 

Primul: In primul rînd cetăţeanul german trebuie 
smuls din mocirla de oameni inferiori. Dar în ce 
cartier sîntem ? Nu văd nici un steag. 


'Literal : "Comunitatea poporului", noţiune creată de 
hitleristi uu scopul de a camufia contradicţiile dintre 
exploatatori şi ex-ploatafi. Ei concepeau Volksgemeinschaft-ul Ca 
un tot unitar, din care fac parte deopotrivă tofi cei de 


neam german, atit marii in-dustriaşi, bancherii, moşierii, 

cît şi oamenii simpli : muncitorii ţăranii, 
funcţionarii etc. 

Al doilea: Ne-am rătăcit. 

Primul:  Scîrbos cartier ! 

Al doilea: Cartier de pungaşi. 

Primul : Crezi că-i periculos ? 

Al doilea: Un S. S. nu poate să şadă în 
asemenea barăci. 

Primul: Şi nici lumină nu se vede nicăieri ! 

Al doilea: Ăştia nu-s acasă! 

Primul: Ba sînt. Crezi că stau şi privesc 
instaurarea celui de al III-lea Reich ? Hai mai departe, 
dar cu băgare de seamă. 

(încep să meargă cu mişcări legănate, primul în 
spatele celuilalt.) 

Primul: Nu-i ăsta cartierul care se întinde de-a 
lungul canalului? 

Al doilea: Nu ştiu. 

Primul: Aici, în colţul ăsta am pus mîna pe un 
cuib marxist. Mai tîrziu s-a spus căera o 
societate de ucenici catolici. O minciună ! Nici 
unul dintre ei n-avea guler la cămaşă ! 

Al doilea: Crezi că o să poată înfăptui unitatea 
poporului ? 

Primul: El poate orice. 

(Se opreşte înlemnit şi ascultă. Undeva s-a des- 
chis o fereastră.) 

Al doilea: Ce-i asta ? 

(Trage piedica pistolului. Un om bătrîn, în că- 
maşă de noapte, se apleacă pe fereastră şi 
întreabă încet: „Tu eşti, Emma ?") 

Al doilea: Ei sînt ! (Se întoarce ca un nebun şi 
începe să tragă în toate direcţiile.) 

Primul (urlînd) : Ajutor ! 

(De la o fereastră din fata celei deschise, la 
care se mai vede încă bătrînul, se aude ţipătul 
sfişietor al unui rănit.) 

Il 
TRADAREA 


Sint trădători. Le cam ştim teapa 
Săpat-au vecinului groapa 

Şi ştiu că' se ştie ce fac. 

Să-i uite cartierul se poate ? 

Dorm prost. Că doar n-au intrat toate 
Zilele-n sac. 


Breslau 1933. O locuinţă de mici burghezi. O 
femeie şi un bărbat stau la uşă şi trag cu 
urechea. Sînt foarte palizi. 


Femeia: Au ajuns jos. 

Bărbatul: Nu încă. 

Femeia: Au rupt balustrada. Şi-a pierdut 
cunoştinţa încă înainte de a-1 tîrî din casă. 
Bărbatul: Eu n-.am spus decit că emisiunile 
posturilor străine de radio nu s-au auzit de la noi. 
Femeia: N-ai spus numai atît. 

Bărbatul: Atît şi nimic mai mult. 

Femeia: Nu te uita aşa la mine. Dacă n-ai mai 
spus nimic mai mult, n-ai spus. 

Bărbatul: Fireşte. 

Femeia: De ce nu te duci la poliţie să declari că 
n-au avut sîmbătă nici o vizită ? 

(Pauză.) 

Bărbatul: Nu mă duc la poliţie. După cum s-au 
purtat cu el, sînt nişte, animale. 

Femeia: Foarte bine-i fac. De ce se amestecă în 
politică ? 

Bărbatul: Oricum, nu trebuia să-i rupă haina ! 
Că doar celor de felul nostru nu le merge aşa de 
bine ! 

Femeia: Dar nu-i vorba de haină ! 

Bărbatul : Totuşi nu trebuiau să i-o rupă ! 

HI 
CRUCEA DE CRETA 


Şi cei din S.A. vin grămadă. 

Ei fraţii-şi pîndesc ca pe-o 
pradă. 

lar prada-i la bonzi azvtrlită. 

Şi treaba odată făcută, 

Cu mina în sus ii salută. 

Li-e mina de singe minjită. 


Berlin, 1933. Bucătărie de casă mare. Un tînăr 
din SA., bucătăreasa, jupineasa, şoferul. 


Jupîneasa: N-ai într-adevăr timp decit o 
jumătate de oră ? 

Tînărul din S.A.: Exerciţiu de noapte. 
Bucătăreasa: Ce fel de exerciţii tot faceţi? 
Tînărul din S.A.: Secret de serviciu. 
Bucătăreasa: O razie ? 

Tînărul din S.A.: Multe mai vrei să ştii! Dar de 
la mine nu scoţi o vorbă. Mormiînt. 

Jupîneasa: Şi trebuie să te mai duci pînă la 
Reinickendorf? 

Tînărul din S.A.: La Reinickendorf sau la 
Runimelshurg, poate chiar la Lichterfelde. 

Jupîneasa (cam zăpăcită) : Nu vrei să mănînci 

ceva înainte de a porni ? 

Tînărul din S.A.: Nu mă las rugat. Sînt gata 
să-mi pun burta la cale.(Bucătăreasa aduce o 
tavă.) 

Tînărul din S.A.: Nu-i bine să pălăvrăgeşti ! 
Trebuie să iei duşmanul prin surprindere ! Să-i 
cazi în spate de unde nici nu se aşteaptă. Uitaţi- 
vă la Fuhrer cînd pregăteşte o lovitură! Nimeni 
nu bănuieşte nimic. Nimeni nu ştie nimic 
dinainte. Poate că nici el însuşi. Şi deodată 
izbucnesc cele mai grozave fapte. Tocmai asta 
ne face atit de temuti, (îşi leagă şervetul la gît. 
la cuțitul şi furculiţa, apoi întreabă.) Anna, nu 
cumva ar putea să vină stăpinii pe ne- 
aşteptate ? Tocmai cînd sînt cu gura plină de 
sos Remoulade. (Vorbeşte ca şi cum ar avea 
gura plină.) Heil Hitler! 

Jupîneasa: Nu, întîi sună după maşină. Nu-i aşa, 
domnule Francke ? 

Şoferul: Ce-aţi spus ? Da, da, aşa-i! 

(Tînărul din S.A. începe să mănînce liniştit.) 
Jupîneasa: (seaşază lingă el): MNu eşti obosit? 
Tinarul din S.A.: Ba da, foarte. 

Jupîneasa: Dar vineri eşti liber? 

Tînărul din S.A. (dînd din cap) : Dacă nu se 
întîmplă ceva. 

Jupîneasa: Măi, reparația ceasului a costat patru 
mărci şi cincizeci ? 

Tînărul din S.A.: Neruşinat de scump. 
Jupîneasa: Tot ceasul n-a costat decît douăsprezece 
mărci. 

Tînărul din S.A. : Tot obraznic, băiatul de la 
drogherie ? Jupîneasa: Doamne, şitu ! 

Tînărul din S. A.: Te rog să-mi spui adevărul, 

că-i arăt eu lui! 

Jupîneasa: Nu-ţi ascund nimic. Eşti cu cizmele 
noi ? 

Tinărul din S.A. (fără chef): Da. Dece? 
Jupîneasa: Minna, ai văzut cizmele noi ale lui 
Theo ? 

Bucătăreasa: Nu. 

Jupîneasa: Arată-i-le, Theo! Acum le-a căpătat! 
(Tinărul din S.A., in timp ce mestecă, întinde 
pictorul pentru a fi privit.) 

Jupîneasa: Frumoase, nu ? 

(Tînărul din S.A. priveşte în jur, căutînd ceva.) 
Bucătăreasa: Vrei ceva ? 

Tînărul din S. A.: Cam uscat. 

Jupîneasa: Vrei bere ? |ţi aduc acum. (ese fugind.) 
Bucătăreasa: Şi-ar da şi sufletul pentru 
dumneata, domnule Theo ! 

Tînărul din S. A. : Da, nici nu se poate altfel. La 
mine trebuie să meargă totul strună. 
Bucătăreasa: Voi, bărbaţii, vă permiteţi mult 
prea multe. Tînărul din S.A. : Aşa le place 
femeilor. (Bucătăreasa ridică un cazan greu.) 
Ce te omori cu atita greutate ? ! Lasă-mă pe 
mine. (li cară cazanul.) 

Bucătăreasa: iți mulţumesc. Dumneata mă 
ajuţi întotdeauna. Nu toată lumea e însă atît de 
îndatoritoare. (Aruncă o privire către şofer.) 
Tînărul din S.A.: Ei, poveşti! Ne face plăcere 
să dăm o mînă de ajutor. 

(Cineva bate în uşa bucătăriei.) 

Bucătăreasa: Asta-i fratele meu. Aduce lampa de radio. 
(Deschide uşa. Intră fratele ei, un muncitor.) 
Bucătăreasa: Fratele meu. 

Tînarul din S.A. şi Şoferul: Heil Hitler! 
(Muncitorul mormăie ceva care ar putea însemna „Heil 

Hitler!") 

Bucătăreasa: Ai adus lampa? 

Muncitorul: Da. 

Bucătăreasa: Vrei s-o montezi imediat ? (Ies 
amindoi.) 

Tînărul din S.A.: Ce hram poartă ăsta ? 
Şoferul: Şomer! 

Tînărul din S.A.: Vine des? 

Şoferul (dînd din umeri) : Nu ştiu, nu prea stau pe- 
aici. 

Tînărul din S. A. : Grasa n-are nici un cusur. E o 
adevărată naționalistă. 

Şoferul: Absolut sigur. 

Tînărul din S. A.: Dar asta nu înseamnă că 
fratele ei trebuie să fie la fel. 

Şoferul: Ai vreo bănuială ? 

Tînărul din S. A. : Eu ? Nu. Eu n-am niciodată 
bănuieli: -bănuiala e ca şi siguranţa. Şi atunci e 
prăpăd. 

Şoferul  (mormăind) : Cade trăsnetul. 
Tînărul din S.A.: Chiar aşa. (Se lasă pe spate 
închizînd un ochi.) Ai înţeles ce-a mormăit ăla? 
(Imită salutul muncitorului.) Poate să fi 
însemnat şi „Heil Hitler". Dar nu-i sigur, îmi plac 
fraţii de soiul ăsta. (Ride zgomotos.) (Bucătăreasa 
şi muncitorul se întorc. Ea îi dă ceva de 
mîncare.) 

Bucătăreasa: Fratele meu se pricepe foarte bine la 
radio. Şi nici măcar nu-l ascultă. Eu, dacă aş 
avea vreme, aş asculta mereu. (Către 
muncitor.) Şi timp ai berechet, Franz. 

Tînărul din S.A.: Adevărat ? Ai radio şi nu-l 
asculţi ? 

Muncitorul: Citeodată, muzică. 

Bucătăreasa: Şi cînd te gîndeşti, dan nimic şi-a 
făcut un aparat grozav. 

Tînărul din S.A.: Cite lărnpi ? 

Muncitorul: (privindu-l fix, provocator): Patru. 

Tînărul din S. A.: Fiecare cu gustul lui. (Către şofer.) 
Nu-i aşa ? 

Şoferul: Poftim ? Da, desigur. 

(Jupineasa vine cu berea.) 

Jupîneasa : E de la gheată. 

Tînărul din S. A. (îşi pune mina prietenos peste 
a ei) : Fetiţo, ţi-ai pierdut răsuflarea. N-ar fi 
trebuit să alergi aşa, puteam să mai aştept. (Ea 
îi umple paharul.) 

21 

Jupîneasa: Nu face nimic. (Dă mina cu muncitorul.) Ai 
adus lampa? Stai puţin jos. Ai făcut o bună 
bucată de drum pînă aici. (Către tînărul din 
S.A.) Locuieşte la Moabit. Tînărul din S.A.: 
Unde mi-e berea? Mi-a băut cineva berea! 
(Către şofer.) Mi-ai băut-o dumneata ? 
Şoferul: Nu, cum poţi să-ti închipui una ca 
asta? Intr-adevăr nu mai ai bere ? 

Jupîneasa: Nu ţi-am umplut paharul ? 

Tînărul din S. A. (către bucătăreasă): 
Dumneata mi-ai băut-o! (Ride în hohote.) Ei, 
liniştiti-vă. E o scamatorie de la noi dela S.A.! 
Să bei berea fără ca cineva să vadă sau să 
audă. (Către muncitor.) Voiai să spui ceva ? 
Muncitorul: Scamatoria-i veche. 

Tînărul din S.A.: Incearcă s-o faci şi dumneata ! 
(Ii umple un pahar.) 

Muncitorul: Bine. Aşadar aici am berea. (Ridică 
paharul.) Acum începe scamatoria. (Bea liniştit 
berea, cu mare plăcere.) 

Bucătăreasa: Păi, am văzut. 

Muncitorul (ştergtndu-se la gură) : Zău ?Atunci 
mi se pare că n-a reuşit. 

(Şoferul ride tare.) 

Tînărul din S. A.: Ce-ai găsit de ris? 
Muncitorul: Dumneata puteai să faci altfel ? 
Cum ai făcut? Tînărul din S.A. : Cum să-ti 
mai arăt, după ce mi-ai băut berea ? 
Muncitorul: Adevărat. Fără bere nu se poate 
face scamatoria. Alta nu ştii ? Voi vă pricepeţi la 
scamatorii. Tînărul din S. A. : Care voi"? 
Muncitorul: Vreau să spun, voi, tineretul. 
Tînărul din S.A.: Aha. 

Jupîneasa: Theo, domnul Lincke a glumit. 

Muncitorul: (crede că e mai bine să ia o 
atitudine împăciuitoare) : Nu mi-o lua în nume de 
rău. 

Bucătăreasa: Să-ti mai aduc o bere ? 

Tînărul din S.A.: Nu-i nevoie. Mi-am clătit gura. 
Bucătăreasa: Domnul Theo înţelege de 
glumă ! 

Tînărul din S. A. (către muncitor) : De ce nu 
stai jos ? Nu mîncăm oameni. 

(Muncitorul se aşază.) 

Tînărul din S. A.: Să, trăieşti şi să laşi şi pe 
alţii să trăiască. Şi din cînd în cînd, o glumă. De 
ce nu ? Sîntem aspri numai în privinţa părerilor 
politice. 

Bucătăreasa: Aşa şi trebuie. 

Muncitorul: Cum e acum opinia publică ? 
Tînărul din S. A.: Bună. Eşti de altă părere ? 
Muncitorul: Nu. Cred numai că nimeni nu spune 
ce gîndeşte. 

Tînărul din S. A.: Nu spune nimeni ? Cum aşa ? 

Mie mi se spune. 

Muncitorul: Adevărat ? 

Tînărul din S. A.: Bineînţeles că nu vin să-ti 
povestească ce gindesc. Trebuie să mergi la 
fata locului. 

Muncitorul: Unde ? 

Tînărul din S. A.: Să spunem la oficiile de 
ştampilare!. Dimineaţa sîntem prezenţi acolo. 
Muncitorul: Da, acolo măcăie din cînd în cînd cite 
unul, e adevărat. 

Tînărul din S. A.: întocmai. 

Muncitorul: Dar aşa nu puteţi pescui de-cit cite 
unul, căci după asta vă cunosc. ŞI tac. 

Tînărul din S.A. : Cum adică, după asta mă 
cunosc ? Vrei să-ti arăt că nu mă cunosc ? |ţi 
plac scamatoriile. Am să-ţi arăt şi dumitale una, 
avem destule. Eu spun în totdeauna că dacă ar 
şti ei cîte avem, dacă ar şti că nu-i chip să ne 
scape, poate că s-ar astâmpăra. 

Jupîneasa: Da, Theo, povesteşte-ne cum faceţi ! 
Tînărul din S.A.: Să zicem că sîntem la oficiul 
de ştampilare din Miinzstrasse. Să zicem (privind 
pe muncitor) că stai la coadă în fata mea. Dar mai 
întîi trebuie să fac cîteva pregătiri. Iese.) 
Muncitorul (făcînd cu ochiul şoferului) : Acum să 
vedem cum fac. 

Birouri la care şomerii erau obligaţi să se ducă zilnic să li 


se ştampileze o cartelă pe baza căreia îşi puteau incasa 
ajutorul de Şomaj. 


Bucătăreasa: Toţi marxiştii o să fie prinşi, nu 
putem îngădui să-şi facă de cap. 

Muncitorul : Aha. 

(Tînărul din S.A. se întoarce.) 

Tînărul din S.A.: Bineînţeles că sînt în civil. 

(Către muncitor.) la începe dumneata să dai cu 
pliscu. 

Muncitorul: Despre ce ? 

Tînărul din S.A.: Ei,nu face mofturi, aveţi 
întotdeauna ceva de zis. 

Muncitorul: Eu nu. 

Tînărul din S.A.: Eşti din ăia trecuţi prin 
ciur şi prin dîrmon. Doar nu poţi să zici că totu-i 
perfect! 

Muncitorul: Decenu? 

Tînărul din S.A. : Aşa nu merge. Dacă nu mă 
ajuţi, nu merge. 

Muncitorul: Bine. Atunci o să-mi dezleg limba. Te 
lasă să stai degeaba pe aici, ca şi cum timpul 
nostru n-ar fi nimic. Am două ore bune de drum 
de la Rummelsburg încoace. 

Tînărul din S. A.: Asta nu merge. Drumul de la 
Rummelsburg pînă la Munzstrasse nu-i mai lung 
în cel de al Ill-lea Reich decit era pe vremea 
republicii bonzilor de la Weimar. Hai, intră odată 
în chestiune. 

Bucătăreasa: Franz, e numai teatru, ştim cu 
toţii că ceea ce spui aici nu gîndeşti cu ade- 
vărat. 

Jupîneasa: Dumneata nu faci, ca să zic aşa, decit 
pe palavragiul ! Fii sigur că Theo n-o să 
înţeleagă de-a ndoaselea. Vrea numai să ne 
arate ceva. 

Muncitorul: Bine. Atunci am să spun: Tot 
S.A.-ul, cît îi de grozav, să mă pupe unde nu mă 
bate vintul. Eu sînt de partea marxiştilor si a 
evreilor. 

Bucătăreasa: Vai, Franz ! 

Jupîneasa: Domnule Lincke, dar aşa nu merge! 

Tînărul din S. A. (rîzînd) : Omule ! Aşa pun pe 
primul poliţist să te aresteze. N-ai imaginaţie 
nici de doi bani ? Trebuie să spui ceva cu două 
înţelesuri, ceva ce se poate rosti. 

Muncitorul: Bine. Atunci fii bun şi fă pe 
provocatorul. 

Tînărul din S.A.: Asta nu se mai prinde de 
mult. Aş putea să spun : Fuhrerul_nostru e cel 
mai mare om care a trăit vreodată pe pămînt, 
mai mare decit Isus Cristos şi Napoleon la un 
loc. Atunci dumneata îmi răspunzi cel mult: i- 
adevărat. Atunci încerc altceva şi spun : numai 
gura-i de ei. Propagandă. In asta-s meşteri. 
Cunoaşteţi gluma cu Goebbels şi cei doi 
păduchi ? Nu. Ascultaţi: doi păduchi fac un 
rămăşag, care dintre ei ajunge mai întîi, de la 
un colt al gurii la celălalt. A cîştigat cel care a 
trecut pe la ceafă. Drumul ăsta era cel mai 
scurt. 

Şoferul: Aşa ! (Rid toti.) 

Tînărul din S.A. (către muncitor) : Ei, acum ia- 
ti inima-n dinţi şi zi ceva. 

Muncitorul: Pentru atit, tot nu pot să pă- 
lăvrăgesc. Cu glumă cu tot poţi să fii un 
turnător. 

Jupîneasa: Are dreptate, Theo. 

Tînărul din S.A. : Faceţi în pantaloni de frică. 
Cît m-am mai necăjit din cauza asta. Nici unul 
nu îndrăzneşte să scoată un sunet. 

Muncitorul: Vorbeşti serios sau asta o spui la 
oficiul de ştampilare ? 

Tînărul din S.A.: O spun şi la oficiul de 
ştampilare. 

Muncitorul: Dacă vorbeşti aşa la oficiul de 

ştampilare, eu îţi răspund tot acolo: Prudenţa 
este mama înţelepciunii... Sînt fricos, n-am pistol. 
Tînărul din S. A. : Vreau să-ţi spun ceva, 
colega, pentru că ţii aşa de mult la prudentă: 
eşti prudent azi, eşti prudent miine, dar într-o 
bună zi tot te trezeşti la muncă „voluntară"! 
Muncitorul: Şi dacă nu eşti prudent ? 

Tînărul din S.A.: Tot acolo nimereşti. 
Recunosc. Toate se fac „voluntar". Frumoasă 
treabă, nu ? 

Muncitorul: Acum, s-ar putea întîmpla ca stînd 
aşa la oficiul de ştampilare să dai de unul mai 
îndrăzneţ pe care să-l priveşti cu atita 
nevinovăție încît pînă la urmă să zică vreuna 
bună despre munca „voluntară". Şi ce-ar putea 
să spună ? Poate : ieri au mai plecat 
cincisprezece. Mă întreb mereu cum reuşesc s-o 
scoată la capăt o dată ce totul e „voluntar" şi 
primesc tot atita şi cînd au de lucru ca şi cînd 
nu au, dar de mîncat trebuie să mănînce mai 
mult. Apoi am auzit povestea cu doctorul Ley şi 
pisica şi m-am dumirit. Ştiţi povestea ? 

Tînărul din S.A.: Nu, n-o ştim 

Muncitorul: Aşadar, doctorul Ley făcea o scurtă 
călătorie pentru „Kraft durch Freu-de" ', cînd s-a 
întîlnit cu unul din bonzii republicii de la Weimar 
— unde, nu ştiu, că nu prea cunosc eu 
denumirile astea, poate chiar într-un lagăr de 
concentrare — dar acolo doctorul Ley nu ajunge 
niciodată fiindcă-i om cu judecată — şi bonzul 
1-a întrebat cum de reuşeşte să-i facă pe 
muncitori să înghită lucruri pe care odinioară nu 
le-ar fi înghiţit pentru nimic în lume. Doctorul 
Ley i-a arătat o pisică întinsă la soare şi i-a spus 

: „hai să zicem că ai vrea să-i dai să înghită o 
porţie zdravănă de muştar, de vrea, de nu vrea, 
cum ai face?" Bonzul a luat muştarul şi i 1-a 
îndesat pisicii în bot. Bineînţeles că bietul 
animal i-a scuipat imediat muştarul între ochi. 
De înghiţit, nici vorbă, ba 1-a şi zgi-riat! „Nu, 
omule —i-a spus doctorul Ley zimbind — ai 
greşit. la uită-te la mine !" A luat atunci 
muştarul şi cu o mişcare dibace i-a mînjit dosul 
nefericitei pisici. (Către femei.) Vă rog să mă 
iertaţi, dar aşa-i povestea. Animalul, complet 
zăpăcit şi ameţit de usturimea îngrozitoare, s-a 
grăbit să lingă tot muştarul. „Vezi, dragul meu 
— a zis doctorul Ley triumfător — acum îl 
mănîncă şi de bună voie!" (Rîd cu toții.) 

'”"Kraft durch Freude” (Forta prin bucurie), organizare 
hitlerista diversionistă, care se ocupa de organizarea 
timpului liber al muncitorilor. Muncitorii ii opuneau lozinca 
"Kraft durch Essen” (Forţă prin mîncare). 

Muncitorul : Da, e foarte caraghios. 

Tînărul din S.A.: Acum merge mai bine. 
„Munca voluntară" e un subiect care place. 
Partea proastă e că nimeni nu încearcă să se 
mai opună. O să ne dea să mîncăm şi rahat şi o 
să le mulţumim. 

Muncitorul: Nu-i chiar aşa. Zilele trecute 
stăteam în Alexanderplatz' şi mă gindeam dacă 
să mă duc singur la muncă „voluntară" sau să 
aştept să mă ia pe sus. Cînd, din băcănia din 
colţ ieşi o femeie mică şi slabă, după cum se 
părea nevastă de proletar. „Stai, i-am spus, de 
cînd mai sînt proletari în cel de al III-lea Reich, 
cînd avem Volksgemeinschaft-ul din care face 
parte chiar şi Thyssen ?" „Ei aş, spuse ea, iar au 

scumpit margarina. De la cincizeci de pfenigi, la 
o marcă. Ce fel de «Volksgemeinschaft» e 

asta ?" „Măicuţo — îi spusei eu — ia seama la 
ce vorbeşti, că sînt naţional-socialist pînă în 
măduva oaselor." „Numai oase şi carne de loc, 
spuse ea, şi pîinea din tăriţe." Cînd am auzit-o, 
am încremenit. „De ce nu cumperi unt? am 
întrebat-o de îndată ce am izbutit să leg două 
vorbe. E şi mai sănătos! La mîncare să nu faci 
economie că slăbeşte puterea poporului şi nu 
ne putem îngădui una ca asta, cînd sîntem 
înconjurați de duşmani care au pătruns pînă în 
posturile cele mai înalte... doar am fost 
avertizaţi.” „Desigur, răspunse ea, sîntem 
nazişti cu toţii pînă la moarte, care s-ar putea 
să vină curînd, de vreme ce ne ameninţă 
războiul. Zilele trecute voiam să dau cel mai 
frumos divan pentru ajutorul de iarnă, pentru că 
am auzit” că bietul Goring doarme pe jos, din 
cauza grijilor pe care le are cu materia primă, 
dar mi-ai spus la birou că vrea mai bine un pian 
pentru «Kraft durch Freude», mă-nţelegi! Nu 
mirosea a bine. Mi-am luat divanul înapoi de la 
ajutorul de iarnă şi m-am dus la negustorul de 
vechituri, după colţ, căci de mult doream să 
cumpăr un sfert de kilo de unt. La brînzărie mi 
s-a spus : azi n-avem unt, femeie, nu vrei un 
tun ? 


' Alexanderplatz- Piaţa Alexandru, sediul conducerii trupe 
lor S. A. 

Dă-1 încoa, am spus”, zise ea. „Ce să faci cu tunul, 
măicuţă? o întrebai eu. Pe stomacul gol ?' „Nu, răspunse 
ea, dacă e să mor de foame, mai bine să se dărîme toate, 
toată şandramaua în cap cu Hitler”... „Ceee ? zic eu. 

Ceee” ţip eu îngrozit... „In cap cu Hitler o să învingem şi 
Franţa, spuse ea. Acum, cînd facem din benzină lînă !” 
„Şi lîna ?” o întreb eu. „Lîna, spuse ea, o scoatem acum 
din benzină. Ne şi trebuie lînă ! Dacă odată şi odată 
ajunge la ajutorul de iarnă vreo bucată frumoasă din 
timpurile bune, se bat pe ea oamenii de încredere, spuse 
ea. Dacă ar şti Hitler, dar el habar n-are, e un dobitoc şi 
nici n-are şcoli înalte.” Ce să mai spun, am rămas cu gura 
căscată de asemenea denaturări. „Tînără doamnă, îi 
spusei, stai puţin aici, mă duc pînă-n Alexanderplatz!” 
Dar, ce să vezi, cînd m-am întors cu un poliţai, plecase, 
nu mă aşteptase ! (îşi termină de jucat rolul.) Ei, ce ai de 
zis ? 

Tînărul din S.A. (continuă să joace teatru) : Eu ? Ce am 
de zis ? Poate ţi-aş arunca o privire plină de mustrare. 
„Cine te-a pus să alergi imediat în Alexanderplatz ?” ți- 
aş spune, poate. Da, cu tine pot să vorbesc deschis! 


Muncitorul: Nu se poate. Cu mine nu-ţi merge. 
Cum îmi spui ceva, cum te torn. Imi cunosc 
datoria de cetăţean. Chiar maică-mea dacă mi 
s-ar plinge în şoaptă despre ridicarea preţului la 
margarina sau aşa ceva, m-aş duce la secţie. Şi 
pe propriul meu frate 1-aş băga la apă dacă ar 
cîrti împotriva muncii „voluntare". Chiar lo- 
godnica dacă mi-ar scrie din tabăra de muncă, 
bunăoară, că de atita „Heil Hitler" i-a ajuns 
burta la gură, şi ar vrea să facă un avort, aş 
cere o anchetă. Căci dacă nu facem aşa, dacă 
nu luptăm chiar cu propria noastră carne, atunci 
nici cel de al III-lea Reich, pe care-l iubim mai 
presus de orice, n-o să aibă nici o stabilitate. 
Acum am jucat mai bine ? Eşti mulţumit ? 
Tînărul din S.A.: Cred că ajunge. (Joacă teatru 
mai departe.) Şi-acum poţi să te duci liniştit să- 
ţi pui ştampila, te-am înţeles, te-am înţeles cu 
toţii, nu-i aşa, prieteni ? In mine poţi să te 
încrezi. Camarade, ce mi-ai spus mie nu află 

nimeni. Sînt mut ca un mormiînt. (I bate pe 
umăr. Termină de jucat teatru.) Aşa, şi acum 
intri la oficiul de ştampilare şi acolo or să te ia 
pe sus. 

Muncitorul: Fără să ieşi din coadă şi să mă 
urmăreşti ? 

Tînărul din S.A. : Fără să mă mişc. 

Muncitorul: Şi fără să faci cu ochiul cuiva? 
Tînărul : Fără să clipesc. 

Muncitorul: Atunci cum faci ? 

Tînărul din S. A.: Ai vrea să afli scamatoria. 
Scoală-te şi întoarce spatele. (II întoarce de 
umeri în aşa fel, incit toată lumea poate să-i 
vadă spatele. Apoi către jupineasă) Vezi ? 
Jupîneasa: Uite o cruce albă! 

Bucătăreasa: Pe umăr! Şoferul: Adevărat! 
Tînărul din S.A.: Cum o fi ajuns acolo? (îşi arată 
palma.) lată cruciuliţa de cretă care s-a mutat în 
mărime naturală! (Muncitorul îşi scoate haina şi 
priveşte crucea.) 

Muncitorul: Bine lucrat ! 

Tînărul din S.A.: Bine, nu ? Creta o am 
totdeauna la mine. Dar pentru asta trebuie să ai 
cap, nu merge la comandă. (Mulţumit.) Şi 
acum, continuarea la Reinickendorf. (Vrind s-o 
dreagă.) Am acolo o mătuşă. Ei, nu sînteţi prea 
entuziasmați ? (Către jupineasă.) Ce te uiţi ca o 
toantă, Anna ? Aşa-i că n-ai priceput scamatoria 
2 

Jupîneasa: Ba da. Ce crezi? Nu-s chiar aşa 
tîmpită. 

Tînărul din S.A. (ca şi cum i s-ar fi stricat cheful, ii 
întinde mîna): Şterge-mă ! (Ea îi şterge mîna cu o 
cîrpă.) 

Bucătăreasa: Aşa le trebuie ăstora care vor să 
dărîme tot ce a construit Fuhrerul nostru, pentru 
care ne invidiază toate popoarele. 

Şoferul: Cum spuneţi ? Foarte adevărat! (Işi 
scoate ceasul.) Mă duc să spăl maşina. Heil Hitler 
! Aese.) 

Tînărul din S.A. : Ce fel de om e ăsta ? 
Jupîneasa: Un om de treabă. Nu face politică. 
Muncitorul (se scoală) : Minna, mă car şi eu. 
Cred că nu v-am supărat cînd cu berea. Trebuie 
să spun că m-am convins încă o dată că nu 
poate scăpa nici unul din cei care ar unelti ceva 
împotriva celui de al Ill-lea Reich, puteţi fi 
liniştit. Cît despre mine, nu am de-a face cu 
oameni de soiul ăsta, ba chiar aş avea chef să 
le pun beţe-n roate. Numai că-mi lipseşte 
priceperea pe care o ai dumneata. (Clar şi 
răspicat.) Mulţumesc frumos, Minna, şi Heil 
Hitler. 

Ceilalţi: Heil Hitler! 

Tînărul din S.A.: Ţi-aş da un sfat, fă mai puţin 
pe nevinovatul. Dă de bănuit. Faţă de mine poţi 
să-ţi dai din cînd în cînd drumul la gură, înţeleg 
şi de glumă. Ei, Heil Hitler. 

(Muncitorul pleacă.) 

Tînărul din S. A.: S-au cam grăbit fraţii! Le-a 
intrat frica-n oase. Chestia cu Reinickendorf n- 
ar fi trebuit s-o spun. Sînt numai urechi. 
Jupîneasa: Vreau să te întreb ceva, Theo. 

Tînărul din S.A.: Dă-i drumul! 

Bucătăreasa: Mă duc să văd de rufe. Am fost 
şi eu odată tînără. Iese.) 

Tînărul din S.A.: Ce-i? 

Jupîneasa : lţi spun numai dacă nu mi-o iei în 

nume de rău. Altfel nu spun nimic. 

Tînărul din S.A. : Dă-i drumul! 

Jupîneasa: E vorba de... mi-e tare greu... am nevoie de 
douăzeci de mărci din banii ăia. 

Tînărul din S.A. : Douăzeci de mărci ? 
Jupîneasa: Vezi că mi-o iei în nume de rău? 
Tînărul din S. A.: Nu mă bucur cînd vădcă vrei 
să iei douăzeci de mărci de la casa de economii. 
Pentru ce-ţi trebuiesc ? 

Jupîneasa: Mai bine nu-ţi spun. 

Tînărul din S.A.: Aşa, nu vrei să spui! Curios. 
Jupîneasa: Ştiu că nu eşti de aceeaşi părere cu 
mine şi de aceea mai bine nici nu-ţi spun, Theo. 
Tînărul din S.A. : Dacă n-ai încredere... 
Jupîneasa: Ba da, am. 

Tînărul din S.A. : Cu alte cuvinte, vrei să te 
laşi păgubaşă de livretul nostru de economii ? 
Jupîneasa Cum poţi să te gîndeşti la unaca asta ! 
Dacă iau cele douăzeci de mărci, tot mai rămîn 
nouăzeci şi şapte. 

Tînărul din S.A. : Nu-i nevoie să-mi 
facisocoteala aşa de exact. Ştiu şi eu cît 
avem.înţeleg că vrei s-o rupi cu mine, poate ti- 
ai fi găsit altul. Poate vrei să-i dai să 
examineze şi livretul. 

Jupîneasa: Nu mi-am găsit pe nimeni. 

Tînărul din S.A. : Atunci spune pentru ce-ţi 
trebuie. 

Jupîneasa: Tot nu mi i-ai da. 

Tînărul din S.A. : De unde să ştiu că nu-i 
pentru ceva rău. Mă simt răspunzător. 
Jupîneasa Nu-i nimic rău, dacă n-aş avea nevoie 
de ei, nu ţi i-aş cere. 

Tînărul din S.A. : Nu ştiu nimic. Ştiu numai că 

toată povestea asta mi se pare trasă de păr. Ce 
ai nevoie aşa dintr-o dată de douăzeci de mărci 
? Eo avere ! Eşti însărcinată ? Jupîneasa: Nu. 
Tînărul din S.A. : Eşti sigură ? 

Jupîneasa: Da. 

Tînărul din S.A. : Dacă aud cumva că ai ceva 
de gind, ai păţit-o, atit îţi spun. Cred că ai auzit 
că orice încercare impotriva pruncului care se 
va naşte este cea mai mare crimă pe care o 
poţi face. Dacă poporul german nu se mai 
înmulţeşte, s-a terminat cu misiunea lui istorică. 
Jupîneasa: Nici nu ştiu despre ce vorbeşti, Theo. 
Nu-i vorba de asta, ţi-aş fi spus, te priveşte şi pe 
tine. Dacă ai ajuns să crezi una ca asta, am să-ți 
spun : vreau s-o ajut pe Frieda să-şi cumpere 
un, palton. 

Tînărul din S.A. : Ce, sora ta nu-şi poate 
cumpăra singură un palton ? 

Jupîneasa: Din pensia ei de invalidă de 26,80 
mărci pe lună, nu poate. 

Tînărul din S.A. : Şi ajutorul de iarnă? E 
limpede, n-aveţi nici un fel de încredere în 
statul naţional-socialist. Puteam să-mi dau 
seama după cele ce se vorbesc aici, în 
bucătăria asta. Crezi că n-am văzut ce mutră 
acră ai făcut la scamatoria mea ? 

Jupîneasa: Ce mutră acră ? 

Tînărul din S. A.: Da, acră ! Ca şi fraţii care au 
întins-o repede. 

Jupîneasa: Dacă vrei să afli părerea mea cinstită, 
nici mie nu-mi place aşa. ceva. 

Tînărul din S. A.: Pot să te întreb ce nu-ți place 
? 


Jupîneasa: Că-i bagi la apă pe bieţii nenorociţi, cu 

scamatoriile şi cursele tale. Şi tatăl meu e 
şomer. 

Tînărul din S. A.: Asta am vrut să ştiu. Mi-am 
dat eu seama cu cine am de-a face, cît am stat 
de vorbă cu Lincke ăsta. 

Jupîneasa: Vrei să spui că ai să-l dai în git 
pentru ceea ce a făcut de hatîrul tău şi la care 
1-am împins cu toţii ? 

Tînărul din S. A.: Nu. [i-am mai spus că n-am 
nimic de adăugat. Şi dacă nu-ţi place că îmi fac 
datoria, află că poţi citi în „Mein Kampf" că 
Fuhrerul însuşi nu s-a dat la o parte să 
cerceteze ce gîndeşte poporul şi o bună bucată 
de vreme chiar asta i-a fost meseria, cînd era 
angajat la Reichswehr, şi pentru Germania asta 
a avut urmări importante. 

Jupîneasa: Dacă îmi vii cu de astea, Theo, aş 
vrea să ştiu dacă pot căpăta cele douăzeci de 
mărci şi nimic altceva. 

Tînărul din S. A.: Atît pot să-ţi spun că nu 
prea sînt dispus să mă las ciupit de bani. 
Jupîneasa: Ciupit ? Sînt banii mei sau ai tăi? 
Tînărul din S. A.: Ciudat vorbeşti despre banii 
noştri. Crezi că am alungat pe jidani din viaţa 
noastră naţională, ca să ne lăsăm supti de 
propriii noştri fraţi ? 

Jupîneasa: Mie îmi vorbeşti aşa, din cauza celor 
douăzeci de mărci ? 

Tînărul din S.A. : Am destule cheltuieli. Numai 
cizmele m-au costat douăzeci de mărci. 

Jupîneasa: Nu le-aţi căpătat gratis ? 

Tînărul din S.A. : Da, aşa am crezut. De aceea 
mi-am şi ales calitatea cea mai bună, cu turetci 
înalte. Apoi au anulat tot şi am rămas păgubaşi! 

Jupîneasa: Douăzeci şi şapte de mărci, numai 
pentru cizme? Şi ce alte cheltuielimai ai ? 
Tînărul din S.A. : Ce alte cheltuieli ? 

Jupîneasa: Ai spus că ai destule cheltuieli. 
Tînărul din S.A. : Nu-mi aduc aminte. ŞI în 
afară de asta, nu mă las interogat. Li-nişteşte- 
te, n-am să te păcălesc. Cit despre cele 
douăzeci de mărci, am să mă mai gîndesc. 
Jupîneasa (plingînd) : Theo, nu se poate. Mi-ai 
spus că toate-s în regulă cu banii, dar dacă nu-i 
aşa ? Nu mai ştiu ce să cred. Din atiţia bani ne- 
or mai fi rămas douăzeci de mărci la casa de 
economii ! 

Tînărul din S.A. : (bâtînd-o pe umăr): Cine 
spune că nu mai avem nimic la casa de 
economii?! Nu-i adevărat. Poţi să ai încredere in 
mine. Ce-mi încredinţezi e la adăpost ca într-o 
casă de bani. Ei, ai iar încredere în Theo al tău ? 
(Ea plinge fără să răspundă.) 

Tînărul din S. A. : Ai o criză de nervi pentru că 
munceşti prea mult. Acum mă duc la exerciţiul 
de noapte. Vineri viu să te iau. Heil Hitler. ese.) 
(Jupineasa se căzneşte să-şi oprească 
lacrimile şi se plimbă deznădăjduită prin 
bucătărie, încoace şi încolo. Bucătăreasa se 
intoarce cu un coş de rufe.) 

Bucătăreasa: Ce s-a întîmplat ? V-aţi certat? 
Theo e un băiat bun. Ar trebui să fie mai mulţi 
ca el. Cred că nu-i ceva serios. 

Jupîneasa (plingînd mai departe) : Minna, nu te poţi 
duce la fratele dumitale ca să-i spui să se 
păzească ? 

Bucătăreasa: De ce? 

Jupîneasa: Numai aşa. 

Bucătăreasa: Din cauza întîmplării de astă- 
seară ? La asta te-ai gîndit ? Ar face Theo aşa 
ceva ? 

Jupîneasa: Nu mai ştiu ce să cred, Minna. S-a 
schimbat aşa de mult. L-au prostit de tot. N-are 
de-a face cu oameni de treabă. De patru ani 
sîntem împreună, dar acum mi se pare că... Aş 
vrea să te rog să te uiţi pe umărul meu, dacă nu 
cumva vezi şi pe el o cruce... 

IV 
A SMIRCULUI OASTE 


S.A.-ul strada umplut-a. 

Şi ei îşi urmează disputa, 

Cu Bebel îşi sparg căpăţina. 

Pe Lenin îl interpretează, 

Pe Marx, pe Kautsky-1 citează, 
Şi-n carceri naziste-şi dau mina. 


Lagărul de concentrare Esterwegen 1934. Ciîţiva 
deţinuţi amestecă ciment. 


Bruhl (în şoaptă lui Dievenbach) : Fereşte-te de 
Lohmann, ăsta te toarnă. 

Dievenbach (tare) : Măi, Lohmann, Bruhl spune să 
mă feresc de tine, că ai să mă torni. 

Bruhl: Porcule ! 

Lohmann: Asta o spui tu, iudă?! De cea 
ajuns Karl la carceră ? 

Bruhl: Nu cumva din cauza mea? Ce, eu am primit ţigări 
dracu ştie de unde ? 

Lohmann: Cînd am primit eu ţigări? 
Bisericosul: Atenţie ! (Sentinela S.S. trece sus pe dig.) 

Sentinela S.S.: Aici s-a vorbit. Cine a vorbit ? (Nimeni 
nu răspunde.) Dacă se mai întîmplă o dată, 
intraţi cu toţii la carcera, înţeles ? Cîntaţi! 
(Deţinuţii cîntă prima strofă a cîntecului „A 
smîrcului oaste". Sentinela S.S. trece mai departe.) 


Privirea de-aici pînă-n zare 
Cuprinde doar smirc, bălării. 
Nici pasărea nu-i cîntătoare, 
Stejarii-s tăcuţi şi pustii. 
Sîntem doar a smîrcului oaste 
Şi mergem cu sapele noastre 
In smîrc. 


Bisericosul: Mă rog, de ce vă mai certaţi ? 
Dievenbach: Nu-ţi mai bate capul cu asta, 
bisericosule, că tot n-ai să înţelegi. (Arătînd 
spre Bruhl.) Partidul ăstuia a votat ieri în 
Reichstag pentru politica externă a lui Hitler. lar 
el (arătîndu-l pe Lohmann ) crede că politica 
externă a lui Hitler înseamnă război. 

Bruhl: Ba nu înseamnă, dacă sîntem şi noi pe 
acolo. 

Lohmann : Cu voi acolo a mai fost o dată război. 
Bruhl: Germania este mult prea slabă, din 

punct de vedere militar. 

Lohmann : Ei, voi i-aţi şi adus un crucişător lui 
Hitler, de zestre ! 

Bisericosul: (către Dievenbach) : Tu ce ai fost? 
Social-democrat sau comunist ? 

Dievenbach: M-am ţinut în afară de astea. 
Lohmann : Dar acum aiintrat  frumuşel 
înăuntru, adică înăuntrul lagărului de con- 
centrare. 

Bisericosul: Atenţie! 

(Sentinela S.S. apare din nou. Îi supraveghează. 
încet, Bruhl începe să cînte cea de a doua 
strofă a cîntecului „A smîrcului oaste”. Sentinela S.S. 
trece mai departe.) 


E paza mereu pe aproape. 

De-aici nu e chip de fugit. 

Nu poate cu viaţă să scape 

Nici unul din ţarcu-mpătrit. 
Sîntem doar "a smîrcului oaste 
Şi mergem cu sapele noastre 
In smiîrc. 


Lohmann : (aruncă lopata) : Cînd mă gîndesc că 
trebuie să stau aici, fiindcă aţi făcut imposibilă 
realizarea frontului unic, îmi vine să-ţi sparg 
capul. 
Bruhl: Va să zică, dacă nu vreau să fiu frate cu 
tine, îmi spargi capul, nu-i aşa? Front unic! 
Privighetoare, te aud ciripind. V-ar fi convenit să 
ne suflaţi oamenii! 
Lohmann : Da, vă place mai mult să vi-i sufle 
Hitler! Trădători ai poporului, ce sînteţi! 
Brubhl: (ridică furios lopata spre Lohmann, care e 
gata şi el să lovească) : Ţi-arăt eu ţie! 
Bisericosul: Atenţie ! (începe să cinte în grabă 
ultima strofă a cîntecului „A smircului oaste". 
Sentinela S.S. apare din nou şi ceilalţi cîntă cu 
el, amestecînd mai departe cimentul.) 

Nu-i loc pentru lacrimi aice 

Şi iarna va trece şi ea. 

Odată voioşi noi vom zice : 

O, patrie iar eşti a mea! 

Şi-atunci, noi, a smircului oaste, 
N-om merge cu sapele noastre 
În smîre ! 
Sentinela S. S. : Cine a strigat, trădători ai 
poporului ? 
(Nimeni nu răspunde.) 
Sentinela S. S.: Nu vă mai învăţaţi minte! 
(CătreLohmann.) Cine a strigat ? (Lohmann îl 
priveşte pe Bruhl şi tace.) 
Sentinela S.S. (către Dievenbach) : Cine ? 
(Dievenbach tace.) 
Sentinela S.S. : (către Bisericosul) : Cine ? 
(Bisericosul tace.) 
Sentinela S.S. : (către Bruhl) : Cine? (Bruhl tace.) 
Sentinela S.S. :Vă mai dau încă cinci secunde, 
dacă nu răspundeţi vă bag pe toţi la carceră, 
pînă o să căpiaţi. 
(Aşteaptă cinci secunde. Toţi stau muţi, privind fix 
înaintea lor.) 
Sentinela S.S. :Atunci, la carceră ! 

V 
IN SERVICIUL POPORULUI 


Vin călăii si pindarii 

Vin spionii, măcelarii, 
Neamul îl slujesc zelos, 

Ei te chinuie, te-ngroapă, 
Biciuiesc şi trag în teapă 
Pe un preţ destul de jos. 


Lagărul de concentrare Oranienburg, 1934. O 
curte mică între barăci, înainte de a se lumina 
se aud lovituri de bici. Apoi se vede un soldat 
S.S. biciuind un detinut. Un subofițer S.S. stă cu 
spatele la ei, ceva mai departe, şi fumează. 
Apoi pleacă. 


Sentinela S.S. : (obosit, se aşază pe un butoi) : 
Acum la muncă ! 

(Deţinutul se ridică de jos şi începe să curete haznaua, cu 
mişcări nesigure.) 

Sentinela S.S. : De ce nu spui nu, dobitocule, cînd eşti 
întrebat dacă eşti comunist ? Tu mănînci bătaie 
şi eu, de oboseală, nu mai am ce face cu 
învoirea. De ce nu-i dă lui Klapproth treaba asta 
? Lui i-ar face şi plăcere. Dacă se întoarce ţapul 

ăla afemeiat (trage cu urechea) iei biciul şi loveşti în 
pămînt, înţeles? 

Deţinutul: Da, domnule conducător de grupă. 
Soldatul S.S.: Atenţie! 

(Afară se aud paşi şi soldatul S.S. arată biciul. Deţinutul îl 
ridică şi loveşte în pămint. Pentru că sunetul nu pare real, 
soldatul S.S. arată alene un coş de alături şi deținutul 
începe să lovească cu biciul în coş. Paşii se opresc. 
Soldatul S.S. se scoală repede, smulge nervos biciul din 
mîna deţinutului şi începe să lovească în el.) 
Deţinutul (înce) : Nu pe burtă. 

(Soldatul S.S. îl biciuieşte pe spate. Subofiţerul S.S. intră 
şi se uită.) 

Soldatul S.S.: Loveşte-l pe burtă! (Soldatul S.S. 
îl loveşte pe burtă pe deținut.) 

VI 
IN CĂUTAREA ADEVĂRULUI 


Vin domnii magistrați acum la 
rind. 
Le zice clica : Drept e-atuncea cind 
Poporul german folos i-aduce. 
Ei zic : - De-acest lucru cum s- 
avem ştiinţă? 
- Atunci veţi trebui să daţi 
sentinţa 
Ce-ntreg poporu-n închisori îl duce. 


Augsburg, 1934. O cameră de deliberare într-un 
Palat de Justiţie. Pe fereastră se vede o 
dimineaţă lăptoasă de ianuarie. O lampă cu 
gaz, rotundă, mai arde încă. Judecătorul îşi 
îmbracă roba. Se aude o bătaie în uşă. 


Judecătorul: Intră ! (Intră un inspector de 
politie.) 

Inspectorul: Bună dimineaţa, domnule prezident. 
Judecătorul: Bună dimineaţa, domnule Tallinger. Te-am 
rugat să vii pentru cazul Haberle, Schunt, Gaunitzer. 

Afacerea, drept să spun, nu mi se pare limpede. 
Inspectorul:? 

Judecătorul: Constat din dosar că magazinul 
unde a avut loc agresiunea, bijuteria Arndt, este un 
magazin evreiesc. 

Inspectorul: ? 

Judecătorul: Şi Haberle, Schunt, Gaunitzer mai 
sînt şi astăzi membri ai secţiei a 7-a S.A. ? ' 
(Inspectorul dă din cap afirmativ.) 
Judecătorul: Aşadar, secţia n-a găsit că este 
cazul să le dea o sancţiune disciplinară ? 
(Inspectorul neagă din cap.) 

Judecătorul: Trebuie să presupunem totuşi că 
secţia a ordonat o anchetă în urma scandalului 
pe care 1-a provocat agresiunea în cartier ? 
(Inspectorul ridică din umeri.) 

Judecătorul: Ţi-aş fi foarte recunoscător, 
Tallinger, dacă mi-ai face un rezumat înainte de 
dezbateri, vrei ? 

Inspectorul (mecanic) : In ziua de 2 decembrie a 
anului trecut, la orele opt şi un sfert dimineaţa, 
Haberle, Schunt şi Gaunitzer, toţi trei membri 
S.A., au năvălit în magazinul de bijuterii a lui 
Arndt din strada Schlettow şi, după un scurt 
schimb de cuvinte, au rănit pe Arndt, în vîrstă 
de cincizeci şi patru de ani, la baza craniului. S- 
au produs de asemeni stricăciuni materiale, 
care se ridică la suma de 11.234 mărci. 
Cercetările poliţiei judiciare, ordonate la 7 
decembrie a aceluiaşi an, au descoperit... 
Judecătorul: Dragă Tallinger, dar toate astea 
se găsesc la dosar! (Arată supărat actul de 
acuzare, care cuprinde o singură pagină.) Actul 
ăsta de acuzare e cel mai slab, cel mai neglijent 

făcut din cîte am primit vreodată, şi în ultimele 
luni n-am prea fost răsfăţat în privinţa asta! Dar 
astea se găsesc aici. Speram să-mi spui cîte 
ceva despre dedesubturile afacerii. 

Inspectorul: Desigur, domnule prezident. 
judecătorul: Atunci ? 

Inspectorul: Adevărul e că această afacere n-are 
nici un dedesubt, domnule prezident. 
Judecătorul: Tallinger, doar n-o să.mergi pînă 
acolo, încît să pretinzi că acest caz e clar? 

'S. A. - Sturm Abteilung (Unităţi de asalt) organizaţie 
fascista paramilitara. 

Inspectorul (rinjind) : Nu, clar nu prea e! 
judecătorul: Se pare că ar fi dispărut şi 
bijuterii în timpul agresiunii. S-au găsit ? 
Inspectorul: Nu, după cite ştiu. 

Judecătorul: ? 

Inspectorul: Domnule prezident, am familie. 
Judecătorul: Şi eu, Tallinger. 

Inspectorul: Am înţeles. (O pauză.) Ştiţi, Arndt e 
evreu. 

judecătorul: Se vede după nume. 
Inspectorul: Da. O bucată de vreme s-a şoptit în 
cartier că totul ar fi pornit de la un caz de 
pîngărire a purității sîngelui. 

Judecătorul (începe să se dumirească) : Aha ! 
Şi cine era în cauză ? 

I nspectorul: Fiica lui Arndt. Are nouăsprezece ani 
şi trece drept frumuşică. 

Judecătorul: S-a urmărit cumva această 
latură a afacerii de către autorităţi ? 

I nspectorul (prudent) : Asta nu. Zvonul s-a stins repede. 
Judecătorul: Cine l-a împrăştiat ? 

Inspectorul: Proprietarul. Un domn von Miehl. 

judecătorul: Care, fără îndoială că ar fi vrut să 
vadă magazinul evreiesc evacuat din casa lui, 
nu ? 

Inspectorul: Aşa ne-am gîndit şi noi. Dar de 
atunci se pare că s-a răzgindit. 

Judecătorul: Oricum, s-ar putea găsi o ex- 
plicaţie, în cartier domnea desigur îndirjire 
împotriva lui Arndt, aşa că tinerii, mînaţi de un 
elan, ca să zic aşa, naţional... 

Inspectorul (hotărît) : Nu cred, domnule prezident. 
Judecătorul: Ce nu crezi ? 

Inspectorul: Că Haberle, Schunt şi Gaunitzer vor 
insista prea mult asupra cazului de înjosire a 
rasei. 

Judecătorul: De ce? 

Inspectorul: Numele arianului în chestiune n-a 
fost consemnat în nici un act. Dumnezeu ştie 
cine o fi! Ai putea da peste el oriunde sînt 
adunaţi o mulţime de arieni, nu ? Ei, şi unde sînt 
adunaţi grămadă arienii ? In sfîrşit, ce să mai 
lungim vorba. S.A. nu doreşte să se pună în 
discuţie această problemă. 

Judecătorul (neliniştit) : Atunci de ce-mi vorbeşti 
de ea ? 

Inspectorul: Pentru că mi-aţi spus că aveţi 
familie. Pentru ca să nu vă opriţi asupra ei. S-ar 
putea ca un vecin chemat ca martor să 
pomenească şi despre povestea aceasta. 
Judecătorul: Inţeleg. Cît priveşte restul, nu 
pricep mare lucru. 

Inspectorul: Intre noi fie vorba, cu cît înţelegeţi 
mai puţin, cu atit mai bine. 

Judecătorul: Ţi-e uşor să vorbeşti. Dar eu 
trebuie să dau o sentinţă! 

Inspectorul (nedecis) : Da, da... 

judecătorul: Atunci nu rămîne decit provocare 
directă din partea lui Arnat. Altfel incidentul e 
de neînțeles. 

Inspectorul: De aceeaşi părere, domnule 
prezident. 

Judecătorul: Şi cum au fost provocaţi cei din 
S.A. ? 

Inspectorul: După mărturiile lor, i-a provocat 
chiar Arndt şi un şomer pe care-l tocmise să 
curețe zăpada. Ei declară că se duceau chipurile 
să bea un pahar de bere şi că, trecînd prin faţa 
prăvăliei, şomerul Wagner şi chiar Arnat le-au 
strigat din uşa magazinului vorbe de ocară. 
judecătorul: Bineînţeles că n-au martori, nu? 
Inspectorul: Ba da. Proprietarul, von Miehl, a depus 
mărturie că a văzut de la fereastră cum i-a 
provocat Wagner pe cei din S.A. Apoi asociatul 
lui Arndt, un oarecare Stau s-a- dus chiar în 
aceeaşi după-amiază la secţie şi a mărturisit, în 
prezenţei lui Haberle, Schunt şi Gaunitzer, că 
Arndt vorbea totdeauna, chiar în faţa lui, în mod 
foarte dispreţuitor despre S.A. 

Judecătorul: Aha! Arndt are un asociat ?Arian ? 
Inspectorul: Desigur. Arian. Credeţi că şi-ar fi 
ales un evreu ca om de paie? 

Judecătorul: Dar asociatul n-are nici un interes să 
depună împotriva lui. 

Inspectorul (şiret) : Poate că are... 

Judecătorul (iritat) : Cum aşa ? Mai poate firma 
să ceară daune-interese dacă se probează că 
Arndt a provocat agresiunea lui Haberle, Schunt 
şi Gaunitzer ? 

Inspectorul: Poate că nici nu se gîndeşte să ceară 


38 Bertolt Brecht 


Teroarea şi mizeriile celui de-al Ili-lea Reich 


daune-interese. 

Judecătorul: Nu mai înţeleg. E totuşi asociat! 
Inspectorul: Desigur ! 

Judecătorul:? 

Inspectorul: După cîte am stabilit în secret, 
fireşte, neoficial, Stau are legături la S.A. De 
altfel a făcut parte din S.A. sau poate mai şi 
face încă. Se vede că de aceea 1-a luat Arndt 
asociat. Stau a mai fost o dată amestecat într-o 
afacere de acelaşi fel cînd cei din S.A. au făcut 
cuiva o vizită la domiciliu. Dar au nimerit la o 
adresă greşită şi i-au trecut năduşelile ptnă s-a 
în-mormîntat chestiunea. Bineînţeles eu nu 
pretind că îni primul caz, însuşi Stau... Oricum, 
nu e un tip prea inofensiv. Vă rog să consideraţi 
foarte confidenţiale informaţiile pe care vi le-am 
dat, ţinînd seama de cele ce mi-aţi spus în 
legătură cu familia dumneavoastră. 
judecătorul (dînd din cap) : Nu înţeleg totuşi ce 
interes poate avea domnul Stau, ca magazinul 
lui să fie în pierdere cu peste 11.000 mărci? 
Inspectorul: Bijuteriile au dispărut. După părerea 
mea, ele nu se află în nici un caz la Haberle, 
Schunt şi Gaunitzer. Şi nici nu le-au 
înstrăinat. 

judecătorul :Aşa. 

Inspectorul: Lui Stau nu i se poate pretinde să 
rărnînă asociatul lui Arndt dacă se probează că 
acesta a avut o atitudine atit de provocatoare. 
Şi pierderea care rezultă trebuie plătită de Arndt 
lui Stau. E limpede? 

Judecătorul: Da, foarte limpede. (Un moment îl 
priveşte gînditor pe inspector, care şi-a reluat 
figura inexpresivă, profesională.) Da, da, la 

urma urmei s-ar putea ca Arndt să-i fi provocat 
pe cei din S.A. După cît se pare, omul s-a făcut 
tuturor nesuferit. Parcă spuneai că şi 
proprietarul lui a depus o plîngere împotriva 
situaţiei scandaloase din familia negustorului. 
Da, da, ştiu, afacerea nu trebuie dată în vileag, 
însă se poate admite, în orice caz, că şi din 
acest punct de vedere o evacuare rapidă ar da 
satisfacţie. Iti mulţumesc, Tallinger. Mi-ai făcut 
un adevărat serviciu. 

(Judecătorul oferă inspectorului o ţigară de foi şi 
iese. In uşă îl întilneşte pe procuror, care tocmai intră.) 
Procurorul (către judecător) : Aş putea săvă 
vorbesc o clipă ? 

Judecătorul (curăţă un măr) : Poftiţi. 
Procurorul: Este vorba de cazul Haberle, Schunt, 
Gaunitzer. 

Judecătorul (distrat) : Da ? 

Procurorul: Cazul se prezintă acuma destul de 
limpede. Judecătorul: Da. La drept vorbind nici nu 
înţeleg de ce a mai deschis parchetul acţiune 
publică. 

Procurorul: Cum aşa ? Cazul a produs impresie 
neplăcută în cartier şi autorităţile au socotit 
ancheta de neînlăturat. Judecătorul: Mie mi se 
pare doar o tipică provocare evreiască şi nimic 
Mai mult. 

Procurorul: E absurd, Goll. Te rog să nu crezi că 
actele noastre de acuzare, fiindcă sînt laconice, 
nu merită o atenţie deosebită. Mi-am închipuit, 
de altfel, că ai să înclini către soluţia cea mai la 
îndemiînă. Dar vezi să nu faci vreo boroboaţă. Ai 
să te trezeşti în fundul Pomeraniei, mult mai 
iute decit ţi-ai închipui. Şi astăzi, nu e prea 

plăcut acolo. 

judecătorul (surprins, încetează să mai 
măniînce din măr): Nu înţeleg nimic. Nu vreţi să 
spuneţi că intenţionaţi să-1 scoateţi pe evreul 
Arndt din cauză ? 

Procurorul (cu importanţă) : De ce nu ? Omului nici 
nu i-a trecut prin minte să provoace pe cineva. 
Crezi că, fiind evreu, nu i se poate face dreptate 
în faţa unui tribunal din cel de al Iil-lea Reich? 
Dezvolţi nişte teorii foarte ciudate, Goll. 
Judecătorul (supărat): Nu dezvolt nici o teorie! 
Aveam pur şi simplu impresia că Haberle, 
Schunt şi Gaunitzer au fost provocaţi. 
Procurorul: Dar nu de Arndt, ci de şomer... De 
ăla... cum îl cheamă ?... Care curăța zăpada... 
Da... Wagner. 

Judecătorul: Recunoaşte, dragul meu Spitz, că 
nu se află nici un cuvînt despre asta în actul 
dumitale de acuzare. 

Procurorul: Fireşte că nu. Parchetul a fost 
informat doar că membrii S.A. l-au atacat pe 
Arndt, şi a intentat acţiune, aşa cum îi era 
datoria. Dar dacă un martor, de exemplu von 
Miehl, vine şi declară la judecată, că în timpul 
agresiunii Arndt n-a pus piciorul în stradă şi că 
şomerul ăla — cum îl cheamă, da, Wagner — i- 
a insultat pe cei din S.A., va trebui desigur să 
ţinem seama de mărturia lui. 

Judecătorul (vluit) : Von Miehl va face o astfel 
de depoziţie? Dar bine, el e proprietarul lui 
Arndt, pe care vrea să-l scoată din casă. N-o să 
declare el în favoarea lui Arndt! Procurorul: 
Acum ce ai iarăşi cu von Miehl? De ce n-ar 
spune adevărul, sub prestare de jurămînt ? Nu 

ştii, se vede, că von Miehl, în afară că este în 
S.S., are şi relaţii foarte influente la Ministerul 
de Justiţie.Te-aş sfătui, dragă Goll, să-l 
consideri un om cumsecade. 

Judecătorul: Aşa şi fac. In fond, astăzi nu se 
poate socoti cineva mai puţin cumsecade, dacă 
nu vrea să aibă în casă un magazin evreiesc. 
Procurorul (măreț) : Atita timp cît omul îşi 
plăteşte chiria... 

Judecătorul (cu diplomaţie) : Se pare că 1-a 
denunţat o dată pentru alte motive. 

59 

Procurorul: Aşadar, văd că ştii. Dar cine pretinde 
că prin asta a vrut să-1 evacueze ? Cu atît mai 
mult, cu cît plîngerea a fost retrasă. Asta 
demonstrează mai degrabă re-laiţii foarte bune, 
nu găseşti ? Ei, dragă Goll, nu fi aşa de naiv! 
Judecătorul (de data asta cu adevărat 

minios) : Dragul meu Spitz, nu-i aşa de simplu. 
Asociatul, care credeam că o să-1 acopere, îl 
acuză, şi proprietarul, care 1-a denunţat, îl 
acoperă, încearcă să înţelegi ceva din toate 
astea ! 

Procurorul: Nu-i asta meseria noastră ? 
Judecătorul: Da, dar împrejurările sînt al 
dracului de încurcate. O țigară ? 

(Procurorul ia o ţigară. Fumează amîndoi în linişte. 
Judecătorul analizează cazul posomorit.) 
Judecătorul: Dar dacă se stabileşte la judecată 
că Arndt n-a provocat, atunci poate introduce 
liniştit o cerere de daune-interese contra celor din S.A. 
Procurorul: In primul rind, el nu o poate face 
contra celor din S.A. ci, cel mult, contra lui 
Haberle, Schunt, Gaunitzer, care n-au nimic, 

dacă pînă la urmă nu va trebui să o facă 
împotriva şomerului ăluia... cum dracu îl 
cheamă... Wagner. (Cu energie.) In al doilea rînd, 
poate că o să se mai gindească, înainte de a depune 
plîngere contra membrilor S.A. 

Judecătorul: Unde-i acum ? 

Procurorul: La spital. 

Judecătorul: Şi Wagner ? 

Procurorul: Intr-un lagăr de concentrare. 
Judecătorul (mai liniştit) : E bine. Faţă de 
această situaţie e totuşi puţin probabil că Arnat 
ar dori să depună plingere contra celor din S.A. 
Şi nici Wagner n-o să facă prea mult caz de 
nevinovăția sa. Dar cei de la S.A. n-or să fie 
prea încîntaţi dacă evreul o să iasă basma 
curată. 

Procurorul: In faţa instanţei o să se stabilească 
că cei din S.A. au fost provocaţi. Dacă această 
provocare vine de la evreu sau de la marxist, 
asta este indiferent. 

Judecătorul (încă neconvins) : Nu prea cred. Cu 
ocazia incidentului dintre şomerul Wagner şi cei 
din S.A., magazinul de bijuterii a ieşit totuşi 
păgubit. O pată tot rămîne pe prestigiul celor 
din S.A. 

Procurorul: Ei! Nu poţi avea totul! Pe toţi nu-i 
poţi mulţumi. Sentimentul dumitale naţional o 
să-ţi dicteze cui să faci dreptate, dragă Goll. Eu 
pot doar să subliniez că în cercurile naţionaliste 
— şi vorbesc acum şi de unul din cele mai înalte 
cercuri ale S.S.-ului — se aşteaptă mai multă 
fermitate din partea magistraturii germane. 

6l 

Judecătorul (suspină adinc) : Astăzi nu mai este 

aşa de uşor să faci dreptate, dragă Spitz, cred 
că eşti de acord. 

Procurorul: Desigur. Dar adu-ţi aminte de 
cuvintele ministrului nostru de justiţie, care te 
pot călăuzi — „e drept ceea ce foloseşte 
poporului german". 

Judecătorul (fără chef) : Da, da... 

Procurorul: N-ai nici o grijă. (Se scoală.) Cunoşti 
acum toate dedesubturile şi n-o să-ţi mai fie 
greu. Pe curînd, dragă Goll. 

(lese. Judecătorul e foarte nemulţumit. Stă un 
moment la fereastră. Pe urmă răsfoieşte, 
distrat, actele. In sfirşit sună. Intră un uşier.) 
Judecătorul: Mai cheamă-1 o dată pe ins- 
pectorul Tallinger din sala martorilor. Vezi să nu 
se bage de seamă. 

(Uşierul iese. Intră din nou inspectorul.) 

Judecătorul : In frumoasă încurcătură mă 
băgai, Tallinger, cu sfatul dumitale să văd 
afacerea ca o provocare a lui Arndt. Domnul 
von Miehl e gata să depună mărturie sub 
jurămînt, că cel care i-a provocat pe cei din S.A. 
a fost şomerul Wagner, nu Arndt. 

Inspectorul (impasibil) : Da, aşa se spune, domnule 
prezident. 

judecătorul: „Aşa se spune" ? Ce înţelegi prin 
asta ? 

Inspectorul: Că Wagner a proferat injurii. 
Judecătorul: Şi nu este aşa ? 

Inspectorul (rece) : Dacă este sau nu este aşa nu 
sîntem noi, cei care... 

Judecătorul (demn) : Ascultă, omule, aminteşte- 
ţi că eşti într-un Palat de Justiţie german. A 
mărturisit Wagner sau nu? 

Inspectorul: Domnule prezident, aflaţi că n-am 
fost personal în lagărul de concentrare. Din 
procesul-verbal al comisariatului reiese că 
Wagner — care s-a îmbolnăvit de altfel — ar fi 
mărturisit. Numai că... 

judecătorul: Aşadar a mărturisit. Ce înseamnă 
acest „numai că" ? 

Inspectorul: A făcut războiul. Are o schijă în git, şi după 
declarările lui Stau — ştiţi, asociatul lui Arndt — nu poate 
scoate sunete puternice. Cum 1-a auzit von Miehl de la 
etajul întîi, înjurînd, nu prea... 

Judecătorul: Ei, se va spune că nu e nevoie de 
voce ca să te manifeşti grosolan, se poate face 
şi prin gesturi. De altminteri m-am convins că 
parchetul ar vrea să dea celcr din S.A. o portiţă 
de scăpare. Mai precis: portiţa asta de scăpare 
şi nu alta. 

Inspectorul : Chiar aşa, domnule prezident. 
Judecătorul : Ce declară Arnat ? 

Inspectorul : Că nici nu era acolo. Rana de la cap 
şi-a făcut-o căzînd pe scări. De la el nu poţi 
scoate mai mult. 

Judecătorul: Probabil că omul e complet 
nevinovat şi n-are nici un amestec în afacerea 
asta. 

Inspectorul (resemnat) : Desigur, domnule prezident. 
Judecătorul: Şi cei din S.A. ar fi mulţumiţi să-şi 
vadă oamenii scoşi din cauză. 

Inspectorul: Desigur, domnule prezident. 
Judecătorul: Nu repeta tot timpul — „desigur" — ca un 
papagal. 

Inspectorul: Desigur, domnule prezident. 
Judecătorul: In definitiv, ce vrei să spui ? Nu fi 
aşa de susceptibil, Tallinger. Ar trebui să 
înţelegi că sînt puţin nervos. Ştiu că eşti un om 

cinstit. Şi cînd mi-ai dat un sfat, ai gîndit ceva înainte, 
nu ? 

Inspectorul (blajin cum este, îşi ia inima-n dinţi) : 
V-aţi gîndit vreodată că domnul procuror al 
doilea ar vrea pur şi simplu locul 
dumneavoastră şi pentru asta caută să vă 
încurce ? De astea se întîmplă multe acum. Ei 
bine, domnule prezident, să ne închipuim c-ar fi 
aşai. Dumneavoastră îl scoateţi pe evreu din 
cauză. N-a provocat el scandalul. Nici nu era 
acolo. Şi-a spart capul printr-o simplă 
întîmplare, la o bătaie între alte persoane. 
Atunci, după un timp, o să se întoarcă la 
magazin. Stau nu poate să-1 împiedice. Şi 
magazinul a suferit o pierdere de 11.000 mărci. 
La daune ia parte şi Stau, pentru că nu-i mai 
poate cere lui Arndt cele 11.000 mărci. Cum îmi 
cunosc omul, Stau o să se repeadă asupra celor 
din S.A., din cauza pietrelor preţioase. 
Bineînţeles, n-o să se ducă el personal care, în 
calitatea lui de asociat al unui evreu, e 
considerat ca fiind în serviciul evreului. Dar o să 
aibă oameni pe care să-i manevreze pentru 
treaba asta. Atunci o să se spună că cei din 
S.A., în însufleţirea lor naţională, şterpelesc 
bijuterii. Vă puteţi închipui ce-o să gîndească 
băieţii de la S.A. despre verdictul 
dumneavoastră. Omul de pe stradă, în orice 
caz, n-o să înţeleagă nimic. Căci cum s-ar putea, în 
al treilea Reich, ca un evreu să aibă dreptate în 
dauna celor din S.A. ? 

(De cîtva timp se aude zgomot de afară, care 
devine din ce în ce mai puternic.) 

Judecătorul: Ce-i cu zgomotul ăsta ? Un 

moment, Tallinger. (Sună, uşierul intră.) Ce se 
întîmplă afară ? 

Uşierul: Sala e plină. Şi pe coridoare e o în- 
ghesuială, de nu mai poate trece nimeni. Printre 
cei de acolo sînt şi citiva de la S.A., care spun 
că trebuie să treacă, fiindcă au primit ordin să 
asiste la dezbateri. 

(Văzindu-l pe judecător  înspăimiîntat,  uşierul iese.) 
Inspectorul (continuă) : Cei din S.A. n-o să vă aibă 
la inimă. Ascultati-mă pe mine, rămîneţi la 
Arndt şi lăsaţi-i în pace. 

Judecătorul (dobori, cu capul în mîini, obosit) : Bine, 
Tallinger, trebuie să mă giîn-desc la toate astea. 
Inspectorul: Chiar ar trebui, domnule prezident. 

(lese. Judecătorul se scoală greoi şi sună. Intră 
uşierul.) 

Judecătorul: Du-te jos la domnul prirn-consilier 
Fey şi roagă-l din partea mea să treacă pe aici, 
pentru cîteva minute. 

(Uşierul iese. Servitoarea judecătorului intră cu un 
pachet de mincare.) 

Servitoarea: Domnule judecător, în curînd o să vă 
uitaţi şi capul. Sînteţi îngrozitor. Ştiţi măcar ce 
aţi uitat azi ? Gîndiţi-vă bine ! Principalul. (fi 
întinde pachetul.) Gustarea. O să vă cumpăraţi 
iarăşi covrigi calzi şi o să aveţi, ca şi săptămîna 
trecută, crampe la stomac. Toate astea, fiindcă 
nu aveţi grijă de dumneavoastră. 

judecătorul: Bine, Maria. 

Servitoarea: Abia am putut trece. Tot Palatul de 
Justiţie e plin de S.A., din cauza procesului. Dar 
astăzi o să-i băgaţi în sac, nu-i aşa, domnule 
judecător ? La măcelar se spunea : bine că mai 
există o justiţie. Să loveşti de moarte cu atita 
uşurinţă un negustor ?! Jumătate din cei de la S. 

A. sînt foşti criminali, ştie tot cartierul. Dacă n- 
am avea justiţia noastră, ar fi în stare să fure şi 
catedralele. Au făcut-o pentru inele. Unul din ei, 
Haberle, are o logodnică, una care a făcut 
trotuarul pînă acum şase luni. Şi pe nenorocitul 
de Wagner, şomerul care curăța zăpada, care 
are o schijă în git, 1-au atacat în văzul lumii. 
Nici nu se feresc măcar, terorizează cartierul, 
iar pe cei care spun ceva, îi prind şi-i bat, că 
rămîn întinşi pe jos ! 

Judecătorul: Bine, bine, Maria, acum du-te ! 
Servitoarea: Am spus la măcelar că domnul 
judecător o să-i trimită la plimbare. N-am 
dreptate ? Pe toţi oamenii de treabă îi aveţi de 
partea dumneavoastră, ăsta-i adevărul, 
domnule judecător. Numai să nu mîncati prea 
repede gustarea, că vă face rău. Nu e sănătos. 
Ei, acum plec şi nu vă mai supăr. Vă las să vă 
duceţi la şedinţă. Să nu vă enervaţi în timpul 
dezbaterilor. Mai bine mîncati înainte, n-o să 
pierdeţi mult timp, doar cîteva minute, dar cel 
puţin să nu miîncati cu stomacul întors pe dos. 
Trebuie să aveţi grijă de dumneavoastră. 
Sănătatea e bunul dumneavoastră cel mai de 
preţ. Ei, mă duc, văd că sînteti nerăbdător să 
mergeţi la 

dezbateri. Şi eu trebuie să mai trec pe la 
băcănie. 

(Servitoarea iese. Intră primul-consilier Fey, un 
magistrat mai în vîrstă, prieten cu judecătorul.) 
Consilierul: Ce s-a întîmplat ? 

Judecătorul: Voiam să stau puţin de vorbă cu 
tine, dacă ai cîteva minute libere. In dimineaţa 
asta am un caz destul de plicticos. 

Consilierul (se asază) : Da, afacerea cu cei de la S.A. 
Judecătorul (se opreşte din mers) : De unde 
ştii ? 

Consilierul: leri după-masă s-a vorbit despre 
chestia asta acolo. O afacere neplăcută. 
Judecătorul (reîncepe să se plimbe nervos 
incoace şi incolo) : Ce se vorbea acolo ? 

Consilierul: Că nu eşti de invidiat. (Curios.) Ce ai 
să faci ? 

Judecătorul: Incă nu ştiu. De altfel n-am crezut 
că afacerea este aşa de cunoscută. 

Consilierul (mirat) : Nu ? 

Judecătorul: Asociatul trebuie să fie un 
element periculos. 

Consilierul: Aşa se pare. Dar nici von Miehl nu-i 
mai bun. 

Judecătorul: Se ştie ceva despre el? 
Consilierul: Oricum, destul. Anume că are relaţii. 
(Tăcere.) 

Judecătorul: Foarte înalte ? 

Consilierul: Foarte înalte. (Tăcere.) 

Consilierul (prudent) : Daca nu te legi de evreu şi-i 
achiţi pe Haberle, Schunt şi Gau-nitzer, pe 
motiv că au fost provocaţi de şomerul care s-a 
refugiat în magazin, nu crezi că cei din S.A. ar fi 
mulţumiţi ? In orice caz, Arndt n-o să depuie 
plîngere contra celor din S.A. 

Judecătorul (îngrijorat) : Asociatul lui Arndt o să 
se ducă însă la S.A. să reclame obiectele de 
preţ. Şi atunci o să-mi ridic în cap toată 
conducerea S.A.-ului. 

Consilierul (după ce a cîntărit argumentul, care l- 
a surprins vădit) : Dar dacă te legi de evreu, în 
cel mai bun caz von Miehl o să-ti rupă gitul. 

Poate nu ştii că datoriile pe poliţe sînt făcute la 
banca lui şi că se a-gată de Arndt ca înecatul de un 
pai. 

Judecătorul (surprins) : Poliţe ? 

(Se aude o bătaie în uşă.) 

Consilierul: Intră! (Intră uşierul.) 

Uşierul: Domnule prezident, nu ştiu cum să fac 
să pot reţine locuri pentru domnul procuror 
general şi domnul preşedinte de la Curtea de 
Apel Schonling. Dacă dumnealor ar anunţa 
măcar din timp. 

Consilierul (văzind că judecătorul tace) : 
Liberează două locuri şi nu ne mai deranja, 
(Uşierul iese.) 

Judecătorul: Numai ăştia lipseau ! 

Consilierul: Von Miehl nu poate să-l părăsească 
pe Arndt şi să se lase ruinat, sub nici un motiv. 
Are nevoie de el. 

Judecătorul (prăpădit) : Ca vacă de muls ! 
Consilierul: Dragă Goll, aşa ceva n-am spus. ŞI 
nu înţeleg cum poţi să-mi pui în seamă 
asemenea ginduri. Ţin să precizez că n-am scos 
o vorbă contra domnului von Miehl. Imi pare rău 
că e nevoie să subliniez, Goll. 

judecătorul (agitat): Vai, Fey. Nu trebuie să 
iei lucrurile aşa. Cînd sîntem aşa de legaţi ... 
Consilierul: Ce vorbă-i asta : „cînd sîntem aşa de 
legaţi" ? Nu pot să mă amestec în cazurile tale. 
Te priveşte personal cum o vei scoate la capăt 
cu Ministerul de Justiţie sau cu cei din S.A. In 
fond, astăzi e fiecare propriul său consilier. 
Judecătorul: Şi eu sînt propriul meu consilier. 
Numai că mă întreb ce sfat să-mi dau ! 

(Se aud zgomote. Judecătorul se duce la uşă şi ascultă.) 

Consilierul: Destul de rău! 

Judecătorul (la ananghie) : Sînt gata să fac orice, 
înţelege-mă ! Doamne, dar eşti complet 
schimbat! Decid într-un fel sau altul, după cum 
mi se cere, dar cel puţin să ştiu ce mi se cere. 
Dacă nu ştiu, nu mai e-xistă justiţie... 
Consilierul: In locul tău, Goll, n-aş ţipa 

aşa de tare că nu mai există justiţie... 

Judecătorul: N-am vrut să spun asta. Ziceam 
doar că atunci cînd există asemenea 
contradicții... 

Consilierul: Nu există nici o contradicţie în cel de- 
al Ill-!'ea Reich. 

Judecătorul: Da, desigur. Nici eu nu spuneam 
altceva. Totuşi, nu cîntări aşa fiecare cuvint! 
Consilierul: De ce nu? Sînt magistrat. 

Judecătorul (:ranspirind) : Dragă Fey ! Dacă s-ar 
cîntări fiecare cuvint al fiecărui magistrat! Eu 
sînt gata să examinez totul cu cea mai mare 
grijă, dar atunci ar trebui să mi se spuie care 
decizie corespunde intereselor superioare ! 
Dacă las pe evreu în magazin, indispun pe proprietar... ba 
nu, pe asociat — nu mai ştiu nici eu — şi dacă 
provocarea trebuie să vină de la şomer, a-tunci 
proprietarul, acest — cum îl cheamă ? acest... 
von Miehl, care va... Nu mă pot muta în fundul 
Pomeraniei, Fey, am hernie. Nu vreau să am de- 
a face cu cei din S.A. Şi pe urmă, am familie, 
Fey! Nevastă-mea, pe drept cuvint poate spune 
că n-am decit să stabilesc care-i adevărul! Am 
să mă trezesc, în cel mai bun caz, într-un spital. 
Am vorbit eu despre agresiune ? Vorbesc de 
provocare. Atunci ce vor de la mine ? Sigur că 
nu-i acuz pe cei din S.A. Dar dintre evreu şi 

şomer, pe care să-l condamn ? Cum să aleg 
între şomer şi evreu, ţinînd seama de asociat şi 
de proprietar, Fey ? In orice caz, nu mă duc în 
Pomerania — prefer un lagăr de concentrare, 
Fey, a;şa nu mai merge. Nu mă privi aşa. Nu 
sînt un acuzat. Sînt gata la orice. 

Consilierul (se scoală): Nu ajunge, dragul meu, 
să fii gata. 

Judecătorul: Dar cum artrebui să judec ? 
Consilierul: In general, domnule Goll, conştiinţa 
dictează judecătorului, să-mi fie permis să spun. 
Am onoarea. 

Judecătorul: Da, desigur — „Veţi judeca cu 
toată ştiinţa şi conştiinţa". Dar în acest caz, cum 
să aleg ? Cum, Fey ? 

(Consilierul a plecat. Judecătorul priveşte mut în 
urma lui. Sună telefonul.) 


Judecătorul (ia receptorul): Da? Emmie? La ce-au 
renunţat? La seara de popice? De la cine venea 
comunicarea? Priesnitz, consilierul referent? De 
unde dracu ştia ? — Ce să însemne asta ? — Am 
de pronunţat o sentinţă. 

(Inchide. Intră uşierul. Zgomotul de pe coridoare creşte.) 
Uşierul: Haberle, Schunt, Gaunitzer, domnule prezident. 
Judecătorul (cautîndu-şi dosarul) : Imediat. 
Uşierul: Am aşezat pe domnul prezident de la 
Curtea de Apel la masa presei. Era foarte 
mulţumit. Dar domnul procuror general a 
refuzat să se aşeze pe banca martorilor. Ar fi 
vrut să se aşeze la masa prezidiului. Dar atunci 
ar fi trebuit să conduceţi dezbaterile de pe 
banca acuzaților, domnule prezident! (Ride 
prosteşte de gluma lui.) 

Judecătorul: Asta n-o fac în nici un caz. 

Uşierul: Pe aici, domnule prezident. Dar unde 
aţi pus mapa cu actul de acuzare ? 
Judecătorul (complet pierdut) : Da, o să am nevoie 
de ea, altfel n-o să ştiu cine-i acuzatul, nu ? Ce 
să facem cu domnul procuror general ? 
Uşierul: Aţi pus sub braţ cartea de telefon 
domnule prezident. Poftiţi mapa. 

(l-o viră sub braț. Judecătorul iese, zăpăcit, 
ştergîndu-şi fruntea de sudoare.) 

VII 
BOALA PROFESIONALA 


Vin acum la rînd şi domnii 
medici. 

Statul îl slujesc şi nu-i pun piedici. 

Preţu-i pe duzini sau bucată 

Cer jupuitorii din poliţii: 

Să le peticească ciopiîrţiţii, 

Ca din nou în lagăr să-i 
trimeată. 


Berlin, 1934. Salon de bolnavi la Charite. A fost adus un 
nou pacient. Surorile ii scriu tocmai numele ne tăbliţa de 
ardezie de la capul patului. Doi bolnavi cu 
paturile alăturate stau de vorbă. 


Infîiul bolnav: Ce-o fi cu ăsta ? 

Celălalt bolnav: L-am văzut în sala de 
pansamente. Eram aşezat lingă targa lui. Atunci 
era încă conştient, dar nu mi-a răspuns cînd 1- 
am întrebat ce are. Corpul îi este tot o rană. 
Intîiul bolnav : .Atunci nu trebuia să-l mai întrebi. 
Celălalt bolnav: Dar n-am văzut decit cînd L-au 
pansat. Una din surori: Linişte. Profesorul! 

(Urmat de asistenţi şi surori, chirurgul intră în salon. Se 

opreşte în faţa unui pat şi li se adresează.) 

Chirurgul: Domnilor, aveţi aici un caz foarte 
interesant, care vă demonstrează că fără o 
cercetare atentă a adevăratelor cauze ale bolii 
medicina decade la o simplă şarlatanie. 
Pacientul prezintă toate simptomele unei 
nevralgii şi a fost tratat multă vreme pe baza 
acestui diagnostic. In realitate însă, el suferă de 
boala Reynaud, pe care a con-tractat-o în 
meseria de muncitor la aparatele cu aer 
comprimat, deci o boală profesională, domnilor. 
Abia acum îl tratăm aşa cum trebuie. Puteţi 
vedea din acest caz cît de greşit este să consi- 
derăm pacientul ca făcînd parte din inventarul 
spitalului, în loc să ne întrebăm de unde vine, 
unde a contractat boala şi unde se întoarce 
după ce va fi tratat. Care sînt cele trei lucruri pe 
care trebuie să le facă un medic. In, primul 

rînd ? Primul cirac: Să întrebe. 

Chirurgul: In al doilea rînd ? 

Al doilea cirac: Să întrebe. 

Chirurgul: In al treileai rînd ? 

Al treilea cirac: Să întrebe, domnule profesor. 
Chirurgul: Foarte bine ! Şi în primul rînd despre 
ce ? 

Al treilea cirac: Despre condiţiile sociale, domnule 
profesor. 

Chirurgul: Să nu vă fie niciodată frică să 
cercetaţi viaţa particulară a bolnavului, care, 
din păcate, este deseori foarte tristă. Cînd un 
om e obligat să exercite o meserie, care, mai 
devreme sau mai tîrziu îi ruinează sănătatea, în 
aşa fel încît aş putea spune că se omoară ca să 
nu moară de foame, ei bine, nu-i plăcut să auzi 

astfel de lucruri şi prin urmare, cu atît mai puţin 
să le întrebi. 

(Se apropie împreună cu cei ce-1 însoțesc de patul 
noului pacient.) 

Chirurgul: Ce-i cu omul ăsta ? 

(Sora-sefă îi şopteşte ceva la ureche.) 
Chirurgul: A, da. 

(II examinează fugitiv şi cu repulsie evidentă.) 
Chirurgul (dictează) : Contuzii pe spate şi pe 
coapse. Plăgi deschise pe abdomen. Alte 
constatări ? 

Sora-şefă (citeşte) : Sînge în urină. 
Chirurgul: Diagnosticul de internare ? 

Sora - şefă : Ruptura rinichiului stîng. 

Chirurgul: In primul rînd trebuie făcută o 
radiografie. 

(Vrea să se întoarcă în altă parte.) 

AL treilea cirac (care-şi notează istoricul bolii) : 
Motivul îmbolnăvirii, domnule profesor ? 
Chirurgul: Ce s-a indicat ? 

Sora-şefă: Ca motiv al bolii se indică o cădere 
de pe scară. 

Chirurgul (dictind) : Cădere de pe scară. De ce-i 
sînt legate mîinile ? 

Sora-şefă: Pacientul şi-a rupt pînă acum de 
două ori pansamentul. 

Chirurgul: De ce? 

Întîiul bolnav (cu jumătate voce) : De unde vine 
pacientul şi unde se întoarce ? (Toate capetele se 
întorc brusc spre el.) 

Chirurgul (dregindu-şi glasul) : Dacă pacientul 
este neliniştit, daţi-i morfină. (Trece la patul 
următor.) Ei, îţi merge mai bine ? încet, încet, 
ne refacem puterile. (Examinează gitul 

bolnavului.) 

Unul dintre asistenţi (către altul) : Muncitor. 
Adus din lagărul de la Oranienburg. 

Celălalt (rînjind) : Deci tot o boală profe- 
sională !... 

VIII 
FIZICIENII 


Vin domnii savanţi, pasămite, 
Cu bărbi teutone lipite. 
Privirea le e-nfricoşată. 

O fizică-s gata să practice 

Pe baze-ariene didactice, 

De foruri germane-aprobată. 


Gottingen, 1935. Institutul de fizică. Doi 
oameni 

de ştiinţă X şi Y. Y tocmai a intrat. Are un aer 
conspirativ. 


Y.: Am primit! 

X. : Ce? 

Y.: Răspunsul la întrebările adresate lui 
Minkowsky de la Paris. 

X. : Cu privire la undele gravitaționale? 

Y. : Da. 

X. : ŞI? 

Y.: Ştii cine ne-a scris exact ceea ce ne trebuia 
cu privire la acest subiect ? 

X.: Ei ? (Y scrie un nume pe un bileţel pe care i-1 
dă lui 

X. După ce X 1-a citit, Y ii ia bileţelul, îl rupe în 
bucățele mici, şi-l aruncă în sobă.) 
Y.: Minkowsky i-a transmis întrebările noastre. 
lată răspunsul. 
X. (întinde cu lăcomie mina) : Dă-mi-l! (Deo- 
dată se reţine.) Dar dacă ne descoperă că 
ducem o astfel de corespondenţă cu el... 
Y.: In nici un caz nu ne putem permite aşa ceva ! 
X. Dar fără asta. nu putem progresa. Dă-mi-l 
odată ! 
Y.: Nu poţi să citeşti nimic. Am stenografiat 
după sistemul meu, e mai sigur. ţi citesc. 
X.: Bagă de seamă. 
Y. (arâtind spre dreapta) : Rollkopf e în laborator ? 
X. (arătînd spre stinga) : Nu, în schimb e Reinhardt. 
Stai aici. 
Y. (citeşte) : Este vorba de doi vectori contra- 
varianţi L şi V arbitrari şi un vector contra- 
variant t. Cu ajutorul lor se formează com- 
ponenţii unui tensor combinat de ordinul 2, a 
cărui formulă este deci 
-lr -1 

2L 7 
X. (care a scris ceea ce i s-a citit, U face deo- 
dată semn să tacă): Un moment! (Se ridică şi 
se îndreaptă în virful picioarelor spre peretele 
din stînga. Se pare că nu aude nimic suspect. 
Se întoarce.) 
(Y citeşte mai departe, fiind din cind în cînd 
întrerupt în acelaşi fel. Amindoi examinează 
apoi telefonul, deschid brusc uşa etc...) 
Y: Pentru materia în repaus, necoerentă, lipsită 
de tensiuni, singura componentă a densităţii 
tensoriale a energiei diferită de zero este T = yu. 

În consecinţă ia naştere un cîmp gravitațional 
static, a cărui ecuaţie dă, după includerea 
factorului de proporţionalitate, constant, 8 m x 
Af=4nkyu 
In caz că se aleg în mod corespunzător co- 
ordonatele spaţiului, abaterea de la c de este 
foarte mică. 
(Undeva se trinteşte o uşă. Fizicienii dau să 
ascundă notițele, dar se răzgindesc. Nu pare 
necesar. Din acest moment se adincesc cu 
adevărat în studiu şi aproape uită pericolul pe 
care-1 prezintă activitatea lor.) 
Y. (citeşte mai departe) : ...pe de altă parte, 
masele în cauză sînt foarte mici în raport cu 
masa în repaus, care generează cîmpul,în 
consecinţă mişcarea corpurilor care se află în 
cîmpul gravitațional are loc după o curbă 
geodezică a universului în acest cîmp 
gravitațional static. Ca atare, ea satisface 
principiul variaţional 

56 |ds=Q 
cunoscînd că extremităţile curbei geodezice 
respective rămîn fixe. 
X : Dar ce spune Einstein la... 
(Văzind groaza  întipărită pe fata lui Y, X îşi dă 
seama de greşeala comisă şi încremeneşte de 
frică. Y îi smulge notițele din mînă şi bagă toate 
hirtiile în buzunar.) 
Y. (foarte tare, spre peretele din stinga) : Da, un artificiu 
curat jidovesc ! Ce legătură are asta cu fizica ? 
(Respiră uşuraţi, scot din nou notițele şi con- 
tinuă să lucreze în tăcere, cu mare prudenţă.) 


60 Bertolt Brecht 


Teroarea şi mizeriile celui de-al Ili-lea Reich 


IX 
NEVASTA  EVREICA 


Şi acum apar bărbaţii-aceia 
Cărora li s-a luat femeia, 
Arieni spre-a fi împerecheaţi. 
Nu au rost nici lacrimi, nici blesteme. 
S-au degenerat ei într-o vreme... 

Dar acum vor fi regeneraţi. 


Frankfurt, 1935. E seară. O femeie îşi face ba- 
gajele. Alege ce are de luat. Din cînd în cînd 
scoate din geamantan cîte un lucru şi 
împachetează altceva. Ezită mult timp dacă să 
ia o fotografie mare, a soţului ei, ce se găseşte 
pe scrin. Pînă la urmă nu o ia. Obosită, se 
aşează un moment pe un cufăr, cu capul în 
miîini. Apoi se scoală şi telefonează. 


Femeia: Alo, aici Judith Keith. Dumneata eşti, 
doctore? Bună seara. Vreau numai să vă anunţ 
să căutaţi un alt partener la bridge; eu plec în 
călătorie... Nu, nu pentru mult 

83 

timp, dar cîteva săptămîni tot o să dureze. La 
Amsterdam... Da, primăvara trebuie să fie 
frumos acolo... Am prieteni a-colo... nu, la 
plural, chiar dacă nu crezi... Cum o să jucaţi 
bridge ? Dar de cincispre zece zile tot nu mai 
jucăm... Desigur, Fritz a fost gripat. Cînd e aşa 
de frig e greu să joci bridge... Asta am spus şi 
eu ! Nu, doctore, cum aş fi putut ?... De altfel 
Thekla avea în vizită pe mama ei... înţeleg. De 
ce, aş fi gîndit aşa ceva ? Nu, nu e chiar aşa de 
neaşteptat; numai că am amiînat mereu, şi 
acurn trebuie... Da, trebuie să renunţăm şi la 
proiectul nostru de a merge împreună, la 
cinema.-Toate cele bune Theklei... Poate că ar fi 
bine să-1 întrebaţi uneori duminica la telefon ce 
mai face. La revedere... Desigur, cu plăcere... 
Cu bine. 

(Inchide telefonul şi formează alt număr.) 

Alo? Aici Judith Keith. Aş putea vorbi cu doamna 
Schok ?.... Lotte ? Vreau numai să-mi iau în 
grabă rămas bun de la tine, plec pentru cîtva 
timp... Nu, nimic, doar aşa, ca să mă mai 
plimb. Da, iată ce voiam să-ţi mai spun : Fritz îl 
are pe profesor la cină marţea viitoare;. m-am 
gîndit că aţi putea veni şi voi, mai ales ca plec 
în seara i asta, cum îţi spuneam... Da, marţi... 
Nu, voiam să spun doar că plec astă-seară, atita 
tot şi mă gindeam că aţi putea veni şi voi marţi. 
Bine, dacă ţii tu, pot să adaug: cu toate că nu 
sînt aici, aşa ? Nu, ştiu bine că nu v-aţi 
schimbat; aşa-s vremurile şi oamenii sînt foarte 
precauţi; atunci ne-am înţeles, veniţi ?... Dacă 
poate Max ? O să poată, ai să vezi. Spune-i că 
vine şi profesorul... Acum trebuie să te las... 

Rămii cu bine. 

(închide telefonul şi formează alt număr.) 

Tu eşti, Gertruda? Aici Judith. lartă-mă că te 
deranjez... Mulţumesc... Am să-ţi fac o 
rugăminte : să ai grijă de Fritz în lipsa mea... 
Da, plec în călătorie pentru cîteva luni... Mă 
gîndeam că tu, ca sora lui... De ce n-ai vrea ? 
Dar n-o să creadă nimeni aşa ceva. Cu atît mai 
puţin Fritz... Desigur, ştie că nu ne... prea 
împăcăm, dar... Atunci o să-ţi telefoneze el, 
dacă vrei... Da, o să-i spun... Totul merge destul 
de bine, atita doar că locuinţa este cam mare... 
In cabinet ştie Ida ce-i de făcut. Las-o pe ea, că 
se pricepe... E o fată foarte deşteaptă şi Fritz s- 
a obişnuit cu ea... Aş mai vrea să-ţi spun ceva, 
dar-te rog să nu interpretezi greşit. Lui Fritz nu-i 
place să vorbească înainte de masă, ai să ţii 
minte?... Eu mă abţineam întotdeauna... vezi tu, 
mi-e greu să mai vorbesc a- 

cum despre lucrurile acestea, trenul meu pleacă 
în curînd şi nu mi-am terminat încă bagajele. 
Vrei să ai grijă şi de hainele lui ? Adu-i aminte 
să se ducă la croitor. Şi-a comandat un palton. 
Ai grijă să-i fie camera bine încălzită, se culcă 
întotdeauna cu fereastra deschisă şi e încă 
destul de frig. Nu, nu cred că trebuie să se 
obişnuiască. Ei, a-cum te las... Iti mulţumesc, 
Gertrude. O să ne mai scriem noi din cînd în 
cînd. Rămii cu bine. 

(Inchide telefonul şi formează alt număr.) 

Anna ? Aici Judith... Voiam să-ţi spun că plec... 
Nu, nu se mai poate. E din ce în ce mai greu... 
Din ce în ce mai greu!... Nu, nu Fritz mi-o cere, 
el nu ştie încă nimic, m-am apucat aşa deodată 

să-mi fac bagajele... Nu cred... Nu cred să 
insiste prea mult... E greu să mai suporte o 
astfel de viaţă ; mă gîndesc la relaţiile lui cu 
lumea, fireşte. Nu, nu i-am spus nimic. De altfel 
n-am vorbit niciodată despre asta, niciodată... 
Nu, nu s-a schimbat, dimpotrivă. Te-aş ruga să 
nu-l lăsaţi, măcar la început, singur... Da, mai 
ales duminicile ; şi sfătuiţi-l sa se mute... Casa-i prea 
mare pentru el singur. Tare as fi vrut Să-ţi spun personal 
revedere, dar stii, portarul... Atunci, la revedere, nu veni 
ta gară, în nici un caz... Incă o dată, la revedere, 
o să-ţi scriu... Bineînţeles. 

(Închide telefonul, nu mai formează nici un număr. 
Fumează, apoi arde agenda în care a căutat 
numerele de telefon. Se plimbă în sus şi în jos 
de citeva ori. Pe urmă începe sa vorbească. 
Repetă micul discurs pe care-l va ţine soțului 
ei.După cit se vede, el stă pe un anumit scaun). 

Da, m-am decis, plec, Fritz... Poate că trebuia să o fac 
mai de mult, iartă-mă, însă... 

(Se opreşte, se răzgindeste şi incepe altfel.) 
Fritz, nu mă opri, nu se mai poate... E limpede că eu 
te duc la pieire. Ştiu că nu eşti laş, că nu te 
temi de poliţie, dar poţi ajunge într-o situaţie şi 
mai rea. N-o să te închidă într-un lagăr de 
concentrare, dar rnîine-poimiîine o să-ţi interzică să te 
mai duci la clinică. N-ai să spui nimic, dar ai să 
te îmbolnăveşti. Nu vreau să te văd mutindu-te 
de pe un scaun pe altul şi frunzărind jurnalele. 
Dacă plec, o fac numai din egoism, te rog să mă 
crezi. Nu, nu spune nimic... 

(Se opreşte din nou şi o ia de la început.) 

Spui tu că nu te-ai schimbat,dar nu-i aşa ! 
Săptămâna trecută constatai „cu toată 

obiectivitatea" că procentul de savanţi evrei nu 
este prea mare. Cu „toată obiectivitatea" 
desigur, acesta e începutul. Apoi de ce îmi spui 
mereu că niciodată n-am manifestat atita 
naționalism evreiesc ca acum ? E normal. M-am 
molipsit. Oh, ce s-a întîmplat cu noi, Fritz ? 
(Se opreşte din nou şi reincepe.) 
Nu ţi-am spus că m-am hotărît să plec că m-am 
pus de mult în gînd să plec, fiindcă de cite ori te 
văd, mi-e cu neputinţă să-ţi vorbesc, Fritz. Mi se 
pare inutil. Situaţia e cît se poate de limpede. 
Dar ce i-a apucat ? Ce vor la urma urmei ? Ce 
le-am făcut eu ? Nu m-am amestecat niciodată 
în politică! Am fost eu de partea lui Thälmann ? 
Nu sunt decît una dintre multele femei burgheze care ţin 
servitori etc... şi acum, deodată iată că numai 
femeile blonde au acest drept. În ultimul timp 
m-am gîndit deseori la ceea ce spuneai tu, cu 
ani în urmă, că există oameni valoroşi şi oameni 
mai puţin valoroşi şi că primii aveau dreptul la 
insulină în caz de diabet iar ceilalţi nu. Şi eu am 
acceptat una ca asta, proasta de mine ! Acum 
s-a făcut o nouă împărţire de felul acesta, şi eu 
fac parte acum din categoria celor fără de 
valoare. Bine mi-au făcut ! 
(Se opreşte şi începe din nou.) 
Da, îmi fac bagajele. Nu te preface că n-ai 
observat nimic în ultimul timp... Fritz, admit 
orice, doar un lucru nu : să nu ne privim în ochi 
în ultimele ore ce ne mai rămîn. Nu vor avea 
această satisfacţie mincinoşii, ei care obligă pe 
toată lumea să mintă. 

Acum zece ani, cînd cineva spunea că nu 
se cunoaşte că sînt evreică, tu te grăbeai să 

răspunzi: ba da, se cunoaşte. Şi asta îmi făcea 
plăcere. Era cinstit. De ce să ne ascundem după 
deget ? Dacă nu-mi fac bagajele, n-o să te mai 
lase rnedic-şef. De pe acum nu te mai salută 
nimeni în clinica ta. De pe acum nu mai dormi 
noaptea. Nu vreau să mă rogi să rămîn. Şi mă 
grăbesc, ca să nu te aud spunîndu-mi să plec. E 
o chestiune de timp. Şi caracterul e o chestiune 
de timp. Ţine mai mult sau mai puţin, atît cît 
ţine o mănuşă. Există unele bune, care ţin 
multă vreme. Dar nu ţin veşnic. De altminteri nu 
sunt supărată. Ba da, sunt. De ce să mă închin? 
Ce e rău în forma nasului meu sau în culoarea 
părului ? Să părăsesc oraşul natal pentru ca să 
nu-îmi dea unt? Ce fel de oameni sunteţi voi, 
da, şi tu ? Descoperiţi teoria cuantelor si 
cetatea Trendel şi suportaţi să vă ordone 
sălbatici să cuceriţi lumea, fără să vă permită 
să vă păstraţi femeia pe care v-aţi ales-o. 
Respirația artificială şi lovitura de graţie. Sunteţi 
monştri sau linguşiţi monştri. Da, desigur că nu 
mai sunt în toate minţile, dar în situaţia în care 
ne aflăm, la ce mai serveşte judecata ? Stai şi îţi 
priveşti soţia cum îşi face bagajele şi nu spui 
nimic. Zidurile au urechi, nu ? Şi voi nu spuneţi 
nimic. Unii ascultă şi alţii tac. Mi-e sila. Şi eu ar 
trebui să tac, dacă te-aş iubi. Dar te iubesc cu 
adevărat, Fritz. Dă-mi rufele de colo. Sînt 
ademenitoare. Or să-mi trebuiască. Am treizeci 
şi şase de ani, nu-i o vîrstă prea înaintată, dar 
nu mai pot face mult timp experienţe. În ţara în 
care mă duc, lucrurile nu trebuie să se mai 
petreacă aşa ca aici. Viitorul meu soţ va trebui 
să aibă dreptul să mă păstreze ! Să nu-mi spui 


66 Bertolt Brecht 


Teroarea şi mizeriile celui de-al Ili-lea Reich 


că o să-mi trimiţi bani, ştii bine că n-ai să poţi. 
Şi nici nu te preface că tragi nădejdea să mă 
întorc peste cîteva săptămîni. Ceea ce se 
petrece aici o să ţină mai mult de o lună. O ştii 
şi tu, o ştiu şi eu. Cînd ai să-mi dai haina de 
blană, de care o să am nevoie doar iarna 
viitoare, să nu-mi spui că nu e vorba decit de 
cîteva săptămîni. Ceea ce se întîmplă nu-i o 
nenorocire, e o ruşine! Vai Fritz ! 

(Se opreşte. Se aude uşa. Se aranjează în 
grabă. Intră soțul ei.) 

Soţul: Ce faci? Deretici ? 

Soţia: Nu. 

Soţul: Împachetezi ? De ce ? 

Soţia: Vreau să plec. 

Soţul: Ce înseamnă asta ? 

Soţia: [i-am mai spus deunăzi că am să plec 
pentru cîtva timp. Nu mai e de stat aici! 

Soţul: N-are sens! 

Soţia: Atunci să rămîn ? 

Soţul: Unde vrei să te duci ? 

Soţia: La Amsterdam. Vreau să plec! 

Soţul: Nu cunoşti pe nimeni acolo... 

Soţia: Nu. 

Soţul: De ce nu vrei să rămii aici ? In orice 
caz, nu pleci din cauza mea ? 

Soţia: Nu. 

Soţul: Tu ştii că nu m-am schimbat. Ştii, nu-i 
aşa, Judith ? 

Soţia: Da. 

(O ia în braţe. Rămin îmbrăţişaţi, intre geaman- 
tane, fără să vorbească.) 

Soţul: Şi nimic altceva nu te face să pleci ? 
Soţia: Ar trebui să ştii. 

Soţul: Poate că nici nu este aşa de lipsit de 
sens. Ai nevoie să schimbi aerul. Aici te înăbuşi. 
Am să vin să te iau. Numai două zile ; dacă aş fi 
peste graniţă, m-aş simţi mai bine 

Soţia: Da, aşa ar trebui să faci. 

Soţul: Nici aicin-osă mai dureze mult. 
Schimbarea o să vină dintr-o parte sau din alta. 
O să cedeze ca un abces. E o nenorocire ! 
Soţia: Aşa-i. L-ai întîlnit pe Schock ? 

Soţul: Da, adică numai pe scară. Cred că-i pare 
rău că nu mai sîntem în relaţii bune. Era de-a 
dreptul încurcat. Pe noi, bestiile intelectuale, nu 
vor putea să ne ţină mult timp cu căluşul în 
gură. Nu pot face război cu epave cărora le 
lipseşte şira spinării. Cînd le ţii hotărît piept, 
oamenii nici nu sînt aşa de duşmănoşi. La ce 
oră ai trenul ? 

Soţia: La nouă şi un sfert. 

Soţul: Unde să-ţi trimit bani ? 

Soţia: Post-restant la Amsterdam. 

Soţul: O să-mi procur o autorizaţie specială. Ce 
dracu, nu pot să-mi expediez nevasta cu zece 
mărci pe lună ! E o porcărie! Mi-e silă. 

Soţia: i-ar face bine dacă ai veni să mă iei! 
Soţul: Să citeşti, măcar o dată, un ziar în care 
găseşti ceva. 

Soţia: l-am telefonat Gertrudei. O să aibă grijă 
de tine. 

Soţul: E de prisos. Pentru cîteva săptămîni... 
Soţia (care a început din nou să impacheteze): 
Vrei să-mi dai haina de blană ? 

Soţul (dindu-i-o) : În definitiv, nu e vorba decît de 
cîteva săptămîni. 

IX 
DENUNŢĂTORUL 


Vin şi dascălii. La bătrineţe 

Ei sînt traşi de-urechi şi puşi să- 
nvete 

Pieptul să-şi bombeze şi-apoi 
drepţi să stea. 

Tot şcolarul ştie să denunțe, 

lar la carte poate să renunţe, 

Doar ceva să ştie despre cineva. 


Vin şi iubiții copii acasă. 

Aduc cu ei pe nepusă masă 

Hingheri şi călăi fioroşi. 

Fiii-şi denunţă taţii: 

Sînt trădători. Luaţi-i! 

Şi taţii în lanţuri sînt scoşi. 
Colonia, 1935. O după-amiază ploioasă de 
duminică. Soţul, soţia şi băiatul, după prînz. 
Intră slujnica. 


Slujnica : Domnul şi doamna Muller întreabă 
dacă sînteţi acasă. 

Soţul (tăios) : Nu! (Slujnica iese.) 

Soţia: Trebuia să te duci tu la telefon. Oamenii 
ştiu doar bine că n-am putut pleca nicăieri. 
Soţul: De ce n-am fi putut ? 

Soţia: Pentru că plouă. 

Soţul: Nu-i un motiv. 

Soţia: Şi unde ne-am fi putut duce ? Cred că 
întrebarea aceasta şi-o pun şi ei. 

Soţul: Există o mulţime de locuri. 

Soţia: Atunci de ce nu mergem ? 

Soţul: Unde să mergem ? 

Soţia: Cel puţin dacă n-ar ploua. 

Soţul: Unde ne-am duce dacă n-ar ploua ? 
Soţia: Altădată mai puteai să te vezi cu cineva. 
(Pauză.) Ai făcut rău că nu te-ai dus la telefon. 
Acum or să-şi dea seama că nu vrem să-i 
primim. 

Soţul: Şi ce dacă-şi dau seama ? 

Soţia: E neplăcut să-i ocolim tocmai acum, cînd 
toată lumea face la fel. 

Soţul: Noi nu-i ocolim. 

Soţia: Atunci de ce să nu vină încoace ? 
Soţul: Muller ăsta mă plictiseşte de moarte. 
Soţia: Altădată nu te plictisea ! 

Soţul: Mă scoţi din sărite cu veşnicul tău 
„altădată". 

Soţia: In orice caz, altădată n-ai fi rupt relaţiile 
cu el, din cauza unei anchete a inspectoratului 
şcolar. 

Soţul: Adică vrei să zici că sunt laş ? (Pauză.) 
Atunci telefonează-le şi spune-le că ne-am 
întors chiar acum, din cauza ploii. 

Soţia (rămine pe loc) : Să-i întrebăm şi pe 
Lemke dacă vor să treacă pe la noi? 

Soţul: Ca să ne demonstreze încă o dată că nu 
suntem destul de convinşi de utilitatea apărării 
pasive ? 

Soţia (băiatului) : Klaus-Heinrich, lasă radioul în 
pace! 

(Băiatul ia jurnalele.) 

Soţul: E o nenorocire că plouă azi! Şi-i de ne- 
trăit într-o ţară unde este o nenorocire cînd 
plouă. 

Soţia: Crezi că e prudent să faci asemenea 
observaţii în gura mare ? 

Soţul: intre cei patru pereţi ai mei pot să spun 
ce-mi place. Nu admit ca în propriul meu 
cămin... (Se întrerupe. Intră slujnica cu serviciul 
de cafea. Tăcere, cit e ea în cameră.) 

Soţul: De ce trebuie să avem oare o slujnică al 
cărui tată e portar de bloc ? 

Soţia: Am discutat destul această chestiune, 
mi-ajunge. Ultima dată ai recunoscut că situaţia 
prezintă totuşi unele avantaje. 

Soţul: Ei, cîte n-am spus eu ! Ai grijă să-i po- 
vesteşti şi maică-ti, să vezi în ce încurcătură 
mai intrăm. 

Soţia: Discuţiile mele cu mama... 

(Slujnica intră aduciînd cafeaua.) 

Soţia: Lasă Erna, mă ocup eu de asta, poţi să 
pleci. 

Slujnica: Mulţumesc, coniţă. (Jese.) 

Băiatul (ridicînd privirea de pe jurnal) : E adevărat că 
toţi preoţii se poartă aşa, tată ? 

Soţul: Cum ? 

Băiatul: Cum scrie aici. 

Soţul: Dar ce citeşti tu ? 

(li smulge jurnalul din mînă.) 

Băiatul: Şeful nostru de grupă ne-a spus că 
putem citi cu toţii ce scrie în ziarul ăsta. 
Soţul: Ce spune şeful de grupă nu e lege în 
casa mea. Eu hotărăsc ce poţi citi şi ce nu. 
Soţia: Klaus-Heinrich, ţine zece pfenigi. Du-te şi 
cumpără-ţi ce vrei. 

Băiatul: Dar plouă... 

(Se învirteşte nehotărit pe lingă fereastră). 
Soţul: Dacă nu se termină odată cu articolele 
astea despre procesul preoţilor, renunţ la 
abonament. 

Soţia: Şi la ce o să te abonezi? Toate vorbesc 
despre proces. 

Soţul: Dacă toate ziarele publică asemenea 
porcării, află că n-am să mai citesc nici unul. Şi 
nu voi şti mai puţin despre ce se petrece în lume, 
te asigur. 

Soţia: Nu-i chiar atît de rău că se face cu- 
răţenie ! 

Soţul: Curăţenie ? Nu vezi scopul politic ur- 
mărit ? 

Soţia: In orice caz, nu te priveşte. Suntem lu- 
terani... 

Soţul: Poporului însă nu-i este indiferent că nu 
se mai poate gîndi la altar, fără să-şi 
amintească de aceste orori. 

Soţia: Ce-s ei de vină, dacă se petrec aseme- 
nea lucruri ? 

Soţul: Ce-s de vină ? Mai bine ar vedea birna 
din ochiul lor... După cîte am auzit şi la Casa 
Brună s-ar petrece lucruri destul de urite. 
Soţia: Karl, măsurile luate sunt totuşi o măr- 
turie de însănătoşire morală a poporului nostru. 
Soţul: Insănătoşire morală ! Frumoasă însă- 

nătoşire ! Dacă asta înseamnă sănătate, atunci 
prefer boala ! 

Soţia: Eşti foarte nervos azi. S-a întîmplat ceva 
la şcoală ? 

Soţul: Ce s-ar fi putut întîmpla la şcoală ? Şi, te 
rog, nu mai repeta că sînt nervos! Abia asta mă 
face mai nervos ! 

Soţia: N-ar trebui să ne certăm tot timpul. 
Altădată Karl... 

Soţul: Vezi? Mă aşteptam! Altădată! Şi acum, 
ca şi altădată nu pot îngădui să se otrăvească 
imaginaţia copilului meu ! 

Soţia: Bine zici! Unde o fi ? 

Soţul: De unde vrei să ştiu ? 

Soţia: Nu 1-ai văzut plecînd ? 

Soţul: Nu. 

Soţia: Nu înţeleg unde s-a. putut duce? {I 
strigă pe Klaus-Heinrich. lese alergînd din 
cameră, se aude din nou strigindu-l. Se reîntoarce.) 
Sigur că a plecat! 

Soţul: Şi de ce să nu plece? 

Soţia: Plouă cu găleata ! 

Soţul: Ei, a plecat şi el, n-ai de ce te enerva. 
Soţia: Oare ce-am vorbit ? 

Soţul: Ce legătură are una cu alta ? 

Soţia: in ultimul timp te stăpîneşti atit de 
puţin ! 

Soţul: Mă stăpinesc foarte bine în ultimul timp 
şi chiar dacă n-ar fi aşa, mă întreb ce legătură 
are asta cu plecarea băiatului ? 

Soţia: Ştii că toţi copiii trag cu urechea la ce se 
vorbeşte. 

Soţul: Ei şi? 

Soţia: Cum, ei şi ? Dacă spune şi altora ? Ştii 

foarte bine ce li se bagă în cap tot timpul la 
„Hitlerjugend". Li se impune chiar să raporteze 
totul! Mi se pare curios că a plecat, aşa, fără un 
cuvînt. 

Soţul: Prostii! 

Soţia: N-ai văzut cînd a plecat ? 

Soţul: S-a învirtit o mulţime de timp pe lîngă 
fereastră. 

Soţia: Tare aş vrea să ştiu ce-a auzit? 

Soţul: Bine, dar ştie ce se întîmplă cînd e 
denunţat cineva. 

cineva. 

Soţia: Dar băiatul de care ne-a povestit familia 
Smulka ? Se spune că tatăl lui mai e şi acum în 
lagăr. Măcar de am şti cît timp a stat în odaie! 
Soţul: Fleacuri! (Aleargă prin casă, strigîndu- 
l.) 

Soția: Nu pot să înțeleg cum de a plecat fără să 
spună un cuvînt. N-avea obiceiul acesta. 
Soțul: Poate că s-a dus la un coleg. 

Soția: In acest caz nu poate să fie decit la 
Mummermann. Am să le dau un telefon. 
(Formează un număr de telefon.) 

Soțul: Cred că te alarmezi degeaba. 

Soția (la telefon) : Alo! Aici doamna profesor Furke. 
Bună ziua, doamnă Mummermann, Klaus- 
Heinrich e la dumneavoastră ? Nu ? Atunci n-am 
idee unde ar putea fi. Spuneti-mi, vă rog, doamnă 
Mummermann, la 

„Hitlerjugend" e deschis şi duminica după-masă 
? Da ? Mulţumesc, atunci am să încerc acolo. 
(Inchide telefonul. Se uită unul la altul în tă- 
cere.) 

Soţul: Ce-a putut să audă ? 

Soţia: Ai vorbit despre ziar. N-ar fi trebuit să spui 
ce-ai spus despre Casa Brună. E atit de 
naţionalist! 

Soţul: Dar ce am spus despre Casa Brună ? 
Soţia: Hai, adu-ţi aminte ! Că se petrec lucruri 
destul de urite acolo. 

Soţul: Totuşi, asta nu se poate interpreta ca o 
insultă. Cînd am zis că se petrec lucruri urite, 
sau destul de urîte, cum am căutat să atenuez, 
ceea ce este o diferenţă, şi încă o diferenţă 
considerabilă, am făcut mai degrabă o 
observaţie glumeaţă, în gen popular, ca să zic 
aşa, în limbaj obişnuit. Asta nu înseamnă decit 
că, pînă şi acolo, probabil, unele lucruri nu se 
petrec întotdeauna aşa cum vrea Fuhrerul. 
Caracterul de probabilitate I-am exprimat de 
altfel intenţionat, zicînd, cum perfect mi-aduc 
aminte, că „s-ar" petrece lucruri „destul“ - 
„destul" luat în sens atenuant - destul de urite. 
S-ar petrece ! Nu : Se petrec ! Nu pot face 
asemenea afirmaţii, fiindcă n-am nici o dovadă. 
Unde sunt oameni, sunt şi greşeli. Eu n-am lăsat 
să se înţeleagă nimic, chiar şi ceea ce am spus 
a fost foarte atenuat. De altfel şi Fuhrerul, într-o 
anumită împrejurare, a criticat această situaţie 
şi încă intr-o formă mai dură. 

Soţia: Nu te înţeleg. Faţă de mine nu-i necesar 
să vorbeşti aşa. 

Soţul: Nu-i necesar, dar aşa socotesc eu ni- 
merit. Nu-mi dau prea bine seama ce ai putea 
pălăvrăgi chiar tu despre cele ce s-au spus 
poate între aceşti patru pereţi, într-un moment 
de enervare. Să fim înţeleşi. Departe de mine 
gîndul să te învinuiesc de cine ştie ce 

nechibzuinţă împotriva mea, sau să-mi închipui 
măcar o clipă că băiatul ar putea să facă ceva 
împotriva propriului său tată. Dar, din păcate, 
între a face rău şi a-ţi da seama că îl faci, este o 
mare deosebire. 

Soţia: Te rog, termină! Mai bine ţi-ai păzi gura ! 
Imi frămiînt creierii să-mi amintesc dacă ai spus 
înainte sau după cele în legătură cu Casa Brună 
că nu-i de trăit în Germania hitleristă. 

Soţul: Dar nici n-am spus aşa ceva! 

Soţia: Te porţi cu mine, de parcă aş fi de la 
poliţie. Şi eu îmi sparg capul să-mi aduc aminte 
ce a auzit băiatul. 

Soţul: În orice caz, expresia „Germania hitleristă" 
nu face parte din vocabularul meu. 

Soţia: A fost o greşeală şi că ai vorbit faţă de el 
despre portarul blocului şi despre ziare, că scriu 
numai minciuni, ca şi deunăzi de altfel despre 
apărarea pasivă. Vorbele astea seamănă 
răstrişte în sufletul unui copil care 1-aude 
mereu pe Fuhrer spunînd că tineretul Germaniei 
înseamnă viitorul ei. Desigur, băiatul nu e totuşi 
în stare să se ducă să denunte. Ah, simt că-mi 
vine rău. 

Soţul: Dar e o fire răzbunătoare ! 

Soţia: Are vreun motiv să se răzbune ? 

Soţul: Dracu ştie! Motive se găsesc 
întotdeauna. Poate pentru că i-am luat 
brotăcelul. 

Soţia: A trecut o săptămînă de atunci. 

Soţul: Ei, nu uită el atît de uşor. 

Soţia: Şi la urma urmei de ce i l-ai luat? 
Soţul: Fiindcă nu-i prindea muşte. Îl lăsa să 
moară de foame. 

Soţia: Are întotdeauna atitea de făcut! 

Soţul: Bine, dar ce vină avea brotăcelul! 

Soţia: De-atunci n-a mai spus însă nimic şi nu 
mai departe azi i-am dat zece pfenigi. li facem toate 
gusturile. 

Soţul: Da, asta înseamnă mituire. 

Soţia : Ce vrei să zici ? 

Soţul: Are să spună că am încercat să-l mituim 
ca să-şi ţină gura. 

Soţia: Şi ce crezi că ar putea să-ţi facă ? 

Soţul: Orice ! N-au nici o măsură ! Dumnezeule 
! Şi să mai fii şi profesor ! Educator al 
tineretului! Mi-e frică de ei! 

Soţia: Bine, dar împotriva ta n-au avut pînă 
acum nimic. 

Soţul: Ei au ceva împotriva oricui. Toată lumea 
este suspectată. Ajunge o simplă bănuială şi 
devii suspect. 

Soţia: Oricum, un copil nu poate fi considerat ca martor 
demn de încredere. Un copil nu ştie ce vorbeşte. 
Soţul: Aşa crezi tu, ei n-au nevoie de martori. 
Soţia: Oare n-am putea găsi o explicaţie pentru 
ce ai spus? Să zicem că te-a înţeles greşit. 
Soţul: Ce-oi fi spus? Nu izbutesc să-mi amin- 
tesc.Blestemata asta de ploaie e de vină. Iți 
strică dispoziţia. Aş fi ultimul care să spun ceva 
împotriva avîntului sufletesc pe care îl trăieşte 
poporul german astăzi. Încă de la sfîrşitul anului 
1932 am prevăzut totul. 

Soţia: Karl, n-avem timp de vorbe. Trebuie să 
ne înţelegem imediat asupra celor ce avem de 
spus. N-avem nici un minut de pierdut. 

Soţul: Nu pot să cred aşa ceva despre Klaus- 
Heinrich ! 

Soţia: Să începem cu Casa Brună şi cu por- 
căriile. 

Soţul: Bine, dar n-am pronunţat cuvîntul 
porcării. 

Soţia: Cum poţi să vorbeşti astfel ? (Pauză.) Ce 
zici, n-ar fi bine să ne pregătim ? 

Soţul: Crezi că au să vină chiar acum ? 

Soţia: Nu e imposibil. 

Soţul: Nu crezi că ar fi bine să-mi pun Crucea 
de fier ? 

Soţia: Sigur, Karl! (Soţul îşi caută decorația şi și- 
o pune în piept cu miini tremurinde.) Cei de la 
şcoală n-au nimic împotriva ta ? 

Soţul: De unde vrei să ştiu ? Sînt gata să 
predau tot ceea ce vor. Dar ce vor ? Măcar dacă 
aş şti! De unde să ştiu eu cum îl văd ei pe 
Bismarck ? Editează aşa de greu noile manuale! 
Nu crezi că ar fi bine să-i măreşti slujnicei 
salariul cu zece mărci ? Şi ea trage tot timpul cu 
urechea. 

Soţia (dind din cap): Dacă am aşeza portretul lui 
Hitler deasupra mesei tale de lucru ? Ar face 
impresie mai bună. 

Soţul : Da! E bine. (Soția vrea să mute tabloul.) 
Dar dacă băiatul ar spune că l-am mutat 
dinadins, s-ar putea deduce că ne simţim 
vinovaţi (Soţia atirnă portretul la loc.) 

Soţul: Nu s-a auzit uşa? 

Soţia: N-am auzit nimic. 

Soţul : Ba da. 

Soţia : Karl! (II stringe în braţe.) 

Soţul : Nu-ţi pierde firea. Pregăteşte-mi mai 
bine nişte rufe. 

(Se aude uşa de la intrare. Soţul şi soţia stau 

încremeniţi unul lîngă altul într-un colţ al 
camerei. Uşa se deschide. Intră băiatul cu o 
pungă de hirtie în mînă. Pauză.) 

Băiatul: Ce-i cu voi? 

Soţia: Unde ai fost? 

(Băiatul arată punga cu ciocolată.) 

Sofia: N-ai fost decît să-ţi cumperi ciocolată ? 
Băiatul: Desigur. Unde m-aş mai fi putut 
duce ? 

(Străbate camera plescăind. Părinţii îl 
urmăresc cu privirile întrebătoare.) 

Soţul: Crezi că a spus adevărul ? (Soţia 
ridică din umeri.) 

XI 
PANTOFII NEGRI 


Vin vădanele şi-orfanii 

Le-au făgăduit, cu anii, 

O mai bună soarte. 

Perceptorii bani adună, 

Viaţa-i scumpă... Soartea bună 
E tot mai departe. 


Bitterfeld, 1935. Bucătăria unei locuinţe de 
muncitori. Mama curăţă cartofi. Fiica ei, în vîrstă 
de treisprezece ani, îşi face lecţiile. 


Fata: Mamă, îmi dai cei doi pfenigi ? 

Mama: Pentru „Hitlerjugend" ? 

Fata: Da. 

Mama: Ştii că n-am bani. 

Fata: Dacă nu aduc cei doi pfenigi pe săptămînă, 
nu mă trimite vara la ţară. Şi învăţătoarea ne-a 
spus că Hitler vrea ca oraşul şi satul să se 
cunoască. Orăşenii să se apropie de ţărani. Dar 
pentru asta trebuie să aduc cei doi pfenigi. 
Mama: Să mă mai gîndesc, să văd cum o să fac 

rost de ei. 

Fata: Straşnic, mamă. Te ajut la curăţatul 
cartofilor. E minunat la ţară, nu ? Acolo e 
mîncare destulă. La ora de gimnastică învă- 
ţătoarea mi-a spus că am o burtă umflată de 
cartofi. 

Mama: Nici n-ai burtă. 

Fata: Acuma nu. Dar anul trecut aveam. Nu prea mare, dar 
aveam. 

Mama: Poate am să găsesc o dată ceva mă- 
runtaie ! 

Fata: Dar mie la şcoală mi se dau chifle. De 
astea n-ai să găseşti. Bertha ne-a spus că la 
ţară, acolo unde a fost ea, i se dădea şi untură 
de giscă pe piine. Şi uneori carne. Asta-i bine, 
nu ? 

Mama: Foarte bine. 

Fata: Şi aerul acela bun... 

Mama: Daratrebuit să şi muncească ? 

Fata: Sigur. Însă li se dădea mîncare multă. 
Zicea doar că ţăranul a fost cam obraznic cu ea. 
Mama: Cum? 

Fata: A, nimic. Numai că n-o lăsa în pace. 
Mama: Aşa. 

Fata: Dar Bertha era mai mare decît mine. 

Cu un an mai mare. 

Mama: Acum fă-ţi lecţiile! (Pauză.) 

Fata: N-aş putea să încalţ pantofii aceia vechi, 
negri de la ajutor ? 

Mama: N-ai nevoie de ei. Mai ai şi cealaltă 
pereche. 

Fata: Am întrebat, fiindcă ceilalţi au o gaură. 
Mama: Vremea e cam umedă. 

Fata: Am să bag hirtie în ei, ţine. 

Mama: Nu, nu ţine. Dacă s-au găurit, trebuie 
tălpuiţi. 

Fata: E atît de scump! 

Mama: Dar cu pantofii de la ajutor ce ai? 

Fata: Nu pot să-i sufăr. 

Mama: Pentru că sunt aşa lungi? 

Fata: Vezi, şi tu eşti de aceeaşi părere. 
Mama: Pentru că sînt mai vechi. 

Fata : Trebuie să-i port ? 

Mama : Dacă nu poţi să-i suferi, nu trebuie să-i 
porţi. 

Fata: Dar nu-s cochetă, nu-i aşa ? 

Mama: Nu. Te-ai făcut şi tu fată mai mare. 
(Pauză.) 

Fata: Si zici că ai să-mi dai cei doi pfenigi, mamă 
? Tare aş vrea să merg la ţară! 

Mama (încet) : N-am bani pentru asta. 

XII 
IN SERVICIUL MUNCII 


Împăciuitori de clasă, 

Pentru cizme, pentru-o masă 
Pun săracii la corvoadă. 

Iar feciorii de bani gata 

Lasă celorlalţi lopata 

Şi le dă un os să roadă. 


Cîmpul de la Luneburg, 1935. O coloană de 
muncă, la lucru. Un tînăr muncitor şi un student 
sapă împreună. 


Studentul: De ce 1-or fi băgat la carceră pe ăla 
mic şi vînjos din coloana a treia ? 

Tînărul muncitor (rînjind) : Cînd şeful de grupă a 
spus că acum învăţăm ce înseamnă să 
munceşti, a murmurat că ar vrea să înveţe şi ce 
înseamnă să primeşti o leafă. Asta i-a supărat. 
Studentul: Şt de ce spune asemenea lucruri ' 
Tînărul muncitor: Poate pentru că ştie ce 
înseamnă să munceşti. De la paisprezece ani a 
lucrat în mină. 

Studentul: Atenţie, vine grasul ! 

Tînărul muncitor: Dacă se uită încoace, nu 
pot săpa numai de un lat de palmă! 

Studentul: Dar eu nu pot lua cu lopata mai mult! 
Tînărul muncitor: Dacă mă prinde, cine ştie ce 
o să păţesc! 

Studentul: Dar nici ţigări nu mai vezi. 

Tînărul muncitor: Tot o să mă prindă. 
Studentul: Vrei să pleci în permisie. Crezi că am 
să-ți plătesc, dacă nu vrei să rişti nici măcar 
atita ? 

Tînărul muncitor: Ce-mi plăteşti tu e cheltuit 
de mult. 

Studentul: Bine, atunci n-o să-ţi mai plătesc. 
Şeful de grupă (intră şi observă) : Ei, domnule 
doctor, acum vezi ce înseamnă să munceşti ? 
Studentul: Da, domnule şef. 

(Muncitorul nu sapă decit un lat de palmă, iar 
studentul se preface că ridică cu lopata din 
toate puterile.) 

Şeful de grupă: Pentru asta să mulţumeşti 
Fuhrerului. 

Studentul: Da, domnule şef. 

Şeful de grupă: Asta înseamnă : umăr la 
umăr şi fără mîndrie de clasă. Fuhrerul nu vrea 
deosebiri în taberele sale de muncă. Oricine ar fi 
domnul, tatăl dumitale, aici n-are nici o 
importanţă. Haide, continuaţi. 

Studentul: N-a fost un lat de palmă. 

Tînărul muncitor: Ba da. 

Studentul: Astăzi n-ai să capeţi ţigări şi poate 
că ar fi bine să-ţi aminteşti că există mulţi ca 
tine care vor ţigări. 

Tînărul muncitor (răspicat): Da, sunt mulţi 
ca mine. Asta uităm noi uneori. 

XIII 
ORA  MUNCITORULUI 


Vina lui Goebbels camarila 

Pun microfoane cu de-a sila 

În mîini de trudit muncitor. 

Dar cum n-au încredere mare, 
Drept scut pun murdarele gheare 
Între-aparat şi popor. 


Leipzig, 1934... Biroul şefului de atelier al unei 
fabrici. Un radio-reporter vorbeşte în fata 
microfonului cu un muncitor bătrîn, cu unul de 
vîrstă mijlocie şi cu o muncitoare. În fund, un 
domn din direcţie şi un individ robust, în 
uniformă S. A. 


Reporterul: Ne aflăm printre roţile motrice şi 
curelele de transmisie în plină activitate, în 
mijlocul harnicilor şi neobosiţilor noştri camarazi 
muncitori, care fac tot ce le stă în putinţă 
pentru ca scumpa noastră patrie să fie 
înzestrată cu tot ce are nevoie. Suntem în 
dimineaţa asta la Filatura Fuchs A. G. Oricît de 
grea ar fi munca, oricît de încordaţi ar fi 
muşchii, în jurul nostru nu vedem decit feţe 

vesele şi mulţumite. Dar să-i lăsăm să vor- 
bească chiar pe camarazii noştri muncitori. 
(Către muncitorul bătrîn.) Sînteţi de douăzeci şi 
unu de ani în uzină, domnule... 

Muncitorul bătrîn: Sedelmaier. 

Reporterul: Domnule Sedelmaier. Ei bine, 
domnule Sedelmaier cum vă explicaţi că nu 
vedem aici decit feţe vesele şi neobosite ? 
Muncitorul bătrîn (după o clipă de gindire) : 
Aşa-s oamenii ăştia, se ţin de glume. 
Reporterul: Da, înţeleg, vreţi să spuneţi că 
munca-i mai uşoară cînd e însoţită de glume, nu 
? Vreţi să spuneţi că naţional-socialismul nu 
cunoaşte pesimismul, duşmanul vieţii ? 
Odinioară era altfel, nu ? 

Muncitorul bătrîn: Da, da. 

Reporterul: Vreţi să spuneţi că pe timpul 
„Sistemului" ' muncitorul nu avea motive să se 
înveselească. Se întreba : pentru ce muncim ?! 
Muncitorul bătrîn: Da, mai sunt unii şi acum 
aşa. 

Reporterul: Cum ? A, da, vă gîndiţi desigur la cei 
nemulţumiţi — oameni de aceştia au existat 
întotdeauna, deşi acum sînt tot mai puţini, 
fiindcă-şi dau seama că nu-i nimic de făcut, 
dimpotrivă, în cel de al Iil-lea Reich totul e în 
plin avînt de cînd avem iarăşi o mînă fermă. 
(Către muncitoare.) Şi dumneavoastră sînteţi de 
aceeaşi părere, nu? domnişoară... 

Muncitoarea: Schmidt. 

Reporterul: Domnişoară Schmidt. La care din 
uriaşele noastre maşini de oţel lucraţi, 
domnişoară ? 

Muncitoarea (recitînd) : Şi împodobirea atelierelor 

noastre ne face multă plăcere. Am cumpărat 
portretul Fuhrerului printr-o colectă benevolă şi 
suntem foarte mîndri de el. Ca şi de ghivecele 
cu flori, care aduc o notă veselă în cenuşiul 
atelierelor. Aceasta a fost o sugestie a 
domnişoarei Kinze. 

Reporterul: Aşadar vă împodobiţi atelierele 
cu flori, cu drăgălaşii copii ai pajiştei? Cred că în 
fabrică s-au mai schimbat şi alte lucruri, de cînd 
destinul Germaniei a fost îndrumat pe alt 

făgaş ? 


' Denumire dată perioadei în care a fiinţat Republica de la 
Weimar. 


Domnul de la direcţie (suflînd) : Spălătoarele. 
Muncitoarea: Spălătoarele sînt o idee personală a 
domnului director Băusche, pentru care vrem 
să-i mulţumim din tot sufletul. Oricine se poate 
spăla în aceste spălătoare frumoase, cînd nu-i 
prea multă lume şi înghesuială. 

Reporterul: Desigur, pentru că fiecare vrea să fie 
primul, nu ? Asta dă naştere unei îmbulzeli 
vesele, nu ? 

Muncitoarea: Sunt numai şase robinete pentru 
cinci sute cincizeci şi doi de oameni. Totdeauna 
e mare gălăgie. Sunt şi unii neobrăzaţi. 
Reporterul: Dar totul se desfăşoară în cea mai 
bună înţelegere! Şi acum vrea să ne spună ceva 
domnul... Care e numele dumneavoastră ? 
Muncitorul: Mahn. 

Reporterul: Mahn, bine. Domnul Mahn. Spuneti-mi, 
domnule Mahn, toate instalaţiile astea noi, din 
fabrică, au avut vreo influenţă asupra moralului 

colegilor dumneavoastră de muncă ? 
Muncitorul: Ce vreţi să spuneţi ? 

Reporterul: Adică, nu-i aşa că vă bucuraţi văzînd 
cum se învîrtesc iarăşi roţile şi ştiind că toţi 
muncitorii au de lucru? 

Muncitorul: Desigur. 

Reporterul: Şi să nu uităm că la sfîrşitul 
săptămînii fiecare poate să aducă iarăşi salariul 
acasă. 

Muncitorul: Nu. 

Reporterul: N-a fost întotdeauna aşa. În timpul 
sistemului nu puţini dintre camarazii muncitori 
trebuiau să ia drumul amar al oficiului de 
ajutorare şi să se mulţumească cu o pomană. 
Muncitorul: Optsprezece şi cincizeci, fără 
reţineri. 

Reporterul (ride silit) : Ha, ba, ha ! Grozavă 
glumă! 

N-aveau de unde să reţină mare lucru ! 
Muncitorul: Nu, acuma au. 

(Domnul de la direcţie înaintează nervos, însoţit 
de individul atletic, în uniformă S.A.) 

Reporterul: Da, toată lumea are din nou de lucru 
şi pîine, în cel de al Ill-lea Reich. Aveţi mare 
dreptate, domnule... Cum era numele 
dumneavoastră ? Toate mecanismele se mişcă, 
nici o mînă nu mai lîncezeşte în Germania lui 
Adolf Hitler. (îndepărtează brutal pe muncitor 
de la microfon.) Muncitorii cu mintea şi 
muncitorii cu braţele pornesc într-o strînsă 
colaborare la redresarea scumpei noastre patrii 
germane. Heil Hitler ! 

XIV 
LADA 


Sicrie de plumb vin acuma. 

În ele-i păstrată doar huma : 

E tot ce din om au făcut. 

Căci el n-a crezut în minciună. 
Lupta pentru-o viaţă mai bună, 
În lupta de clasă-a căzut. 


Essen, 1934. Locuinţa unui muncitor. O femeie cu 
doi copii. Un muncitor tînăr cu nevasta lui sunt 
în vizită. Femeia plînge. De pe scări se aud paşi. 
Se deschide uşa. 


Femeia: A spus numai că plătesc lefuri de 
mizerie. Şi aşa este. Fetiţa cea mai mare s-a 
îmbolnăvit de plămîni şi n-avem cu ce să 
cumpărăm lapte. Nu se poate să-i fi făcut ceva. 
(Oameni din S.A. aduc o ladă mare şi o aşază 
jos.) 

Unul din S.A.: Nu faceţi bîlci. O pneumonie poate 
căpăta oricine. Aici sunt hirtiile. Totul e în 
perfectă ordine. Şi, fără prostii! 

(Cei din S.A. pleacă.) 


Bertolt Brecht 89 


Teroarea şi mizeriile celui de-al Ili-lea Reich 


Un copil: Mamă, înăuntru e tata ? 

Tînărul muncitor (s-a dus lingă ladă) : E de 
zinc. 

Copilul: Nu putem s-o deschidem ? 

Tînărul muncitor (turbat) : Ba putem! Unde-i lada 
cu scule ? 

(Caută sculele. Tînăra lui nevastă vrea sa-l 
oprească.) 

Femeia tînără: Nu deschide, Hans! O să te ia şi 
pe tine ! Tînărul muncitor: Vreau să văd ce i- 
au făcut. Le e frică să se vadă. Altfel nu 1-ar fi 
adus în zinc. Lasă-mă ! 

Femeia tînără: Ba nu te las. Nu i-aiauzit? 
Tînărul muncitor: Cel puţin avem voie să-l 
vedem, nu ? 

Femeia (ia copiii de mină şi se apropie de lada 
de zinc) : Hans ! Am şi un frate, ar putea să-l ia 
şi pe el. Şi pe tine ar putea să te ia. Nu-i nevoie 
să-l vedem. N-o să-l uităm ! 

XV 
OMUL ÎNTORS DIN LAGĂR 


Acuma sosesc torturații, 

Cu bicele interogații. 

O noapte-au tăcut, temători. 
Mîhniţi îi privesc cei de-acasă, 
Pe toţi bănuiala i-apasă. 

Şi ce-i mai aşteaptă în zori ? 


Berlin, 1936. Bucătăria unei familii de muncitori. 
Intr-o duminică dimineaţa, soţul şi soţia. In de- 
părtare se aude muzica militară. 


Soţul: Acuşi o să vină. 

Soţia: În definitiv nu ştiţi nimic rău despre el. 
Soţul: Ştim doar că i s-a dat drumul dintr-un 
lagăr de concentrare. 

Soţia: Atunci de ce nu aveţi încredere în el? 
Soţul: S-a întîmplat prea des. Acolo se fac mari presiuni 
asupra lor. 

Soţia: Cum ar putea să se reabiliteze? 

Soţul: O să vedem noi camceecuel. 

Soţia: Dar pînă atunci ar putea să treacă multă 

vreme. 
Soţul: Da. 

Soţia: Cu toate astea, s-ar putea să fie un foarte 
bun tovarăşi. 

Soţul: S-ar putea. 

Soţia: Cred că-i îngrozitor să vadă că nimeni n- 
are încredere în el. 

Soţul: Ştie că e necesar. 

Soţia: Totuşi. 

Soţul: Mi se pare că aud paşi. Să nu pleci din 
cameră cît stăm de vorbă. (Sună soneria. 
Soțul deschide uşa, intră cel întors din lagăr.) 
Soţul: Bună ziua, Max. 

(Cel întors din lagăr dă mîna în tăcere cu cei doi 
soți.) 

Soţia: Bei o ceaşcă de cafea ? Tocmai beam şi 
noi cîte una. 

Omul întors din lagăr: Dacă nu vă 
deranjează. (Pauză.) 

Omul întors din lagăr: V-aţi luat un dulap 
nou. 

Soţia: La drept vorbind e vechi, am dat 11,50 mărci pe 
el. Celălalt s-a dărăpănat de tot. 

Omul întors din lagăr: Aha. 

Soţul: Ai văzut ceva deosebit pe stradă? 
Omul întors din lagăr: S-au început colectele. 
Soţia: Ne-ar prinde bine un costum pentru Willi. 
Soţul: Dar eu am slujbă. 

Soţia: Asta nu înseamnă că nu ai nevoie de 
un costum. 

Soţul: Nu vorbi prostii. 

Omul întors din lagăr: Cu slujbă sau fără, 
fiecare poate avea nevoie de ceva. 

Soţul: Ţi-ai găsit de lucru? 

Omul întors din lagăr: E vorba să găsesc. 
Soţul: La Siemens ? 

Omul întors din lagăr: Da, sau în altă parte. 
Soţul: Acum nu mai e aşa de greu. 

Omul întors din lagăr: Nu. (Pauză.) 

Soţul: Cît te-au ţinut? 

Omul întors din lagăr: O jumătate de an. 
Soţul: Ai întîlnit pe cineva acolo ? 

Omul întors din lagăr: Nici un cunoscut. (Pauză.) 
Acum sînt duşi în lagăre diferite. Poţi să ajungi 
pînă-n Bavaria. 

Soţul: Aha. 

Omul întors din lagăr: Aici nu s-au schimbat prea 
multe. 

Soţul: Mai nimic. 

Soţia: Noi ne vedem de treburile noastre. 
Ducem- o viaţă liniştită. Willi aproape că nici nu 
se mai întîlneşte cu foştii lui tovarăşi, nu, Willi ? 
Soţul: Da, avem puţine relaţii. 

Omul întors din lagăr: Încă n-aţi reuşit să 
scoateţi de pe coridor lăzile de gunoi ? 

Soţia: lţi mai aduci aminte de asta? Da, spune 
că nu le găseşte alt loc. 

Omul întors din lagăr (căruia femeia îi toarnă 
o ceaşcă cu cafea) : lau numai o înghiţitură. Nu 
pot să stau prea mult. 

Soţul: Ai să te duci undeva? 

Omul întors din lagăr: Selma mi-a spus că aţi 
avut grijă de ea, cît a fost bolnavă. Vă 
mulţumesc. 

Soţia: Pentru asta nu se mulţumeşte. l-am fi 
spus să vină seara mai des pe la noi, darn- 
avem nici măcar radio. 

Soţul: Ce auzi la radio poţi să citeşti şi în ziar. 

Omul întors din lagăr: Multe nu prea ai de citit în 
„Mottenpost" !. 

Soţia: Oricum, măcar atita cît în „Volkischer" 
21 

Omul întors din lagăr: Dar nici mai mult, nu-i 
aşa ? 

Soțul: Seara nu prea citesc. Sînt obosit. 

Soția: Ce ai la mînă ? E zbîrcită toată și îi 
lipsesc două degete. 

Omul întors din lagăr: Am căzut. 

Soțul: Bine că-i stînga. 

Omul întors din lagăr: Da, tot e un noroc. 
Aş vrea să vorbesc cu tine. Nu te supăra, 


doamnă Mahn. 

! Ziarul „Morgenpost” (Poşta dimineții) — denumit ironic 
„Mottenpost” (Poşta moliilor). 

2 „Volkischer Beobachter”, organul partidului hitlerist. 


Soţia: Bine, vă las. Am să deretic puţin pe 
maşina de gătit, că celelalte treburi le-am 
terminat. 

(Işi face de lucru la maşina de gătit. Omul 
intors din lagăr o priveşte cu un zimbet în colţul 
gurii.) 

Soţul: Aveam de gînd să plecăm imediat după 
masă. Selma se simte bine ? 

Omul întors din lagăr: O mai doare încă 
şoldul. Nu poate să spele, Spune-mi... 

(Se opreşte şi îi priveşte pe amindoi. şi 
ei îl privesc. Nu mai continuă.) 

Soţul (răguşit) : Dacă ne-am duce înainte de 
masă în Alexanderplatz, să vedem ce mai e cu 
colecta ? 

Soţia: Cred că ar fi bine să mergem, nu? 
Omul întors din lagăr: Desigur. (Pauză.) 

Omul întors din lagăr (pe şoptite). Măi, Willi, 
eu tot cel de pe vremuri sînt. 

Soţul (indiferent) : Sigur. Poate că-i muzică în 
Alexanderplatz. Termină mai iute, Anna. 
Cafeaua am băut-o. Am să mă pieptăn 
puţin. 

(Trec în camera alăturată. Omul întors din lagăr 
rămîne pe scaun, Îşi ia pălăria. Fluieră încet. Cei 
doi soţi se întorc îmbrăcați.) 

Soţul: Să mergem, Max. 

Omul întors din lagăr: Bine. Aş vrea doar să- 
ţi spun că mi se pare foarte normal. 

Soţul: Da, atunci să mergem. 

(les împreună.) 

XVI i 
AJUTORUL DE IARNA 


Vin iernatice-ajutoare 

Cu drapele şi fanfare 

Pînă şi-n sărac cămin. 

Scot ce-au stors cu insistente: 
Resturi de mîncare, zdrenţe, 
Pentru vreun sărac vecin. 
Miîna ce-a ucis un frate 

— Cine să se plingă poate ? — 
Dă, grăbit, obolul trist. 
Capătă pomană, bieţii... 

Dar le stau în git pesmeţii. 
Şi salutul hitlerist. 


Karlsruhe, 1937. Locuinţa unei femei bătrîne. În 
timp ce bătrîna stă împreună cu fiica ei la masă, 
doi S.A. îi aduc un pachet din partea ajutorului de iarnă. 


Primul S.A.: Ţine. măicuţă, de la Fuhrer. 

Al doilea S.A. : Ca să nu spui că n-are grijă de 
dumneata. 

Bătrîna : Mulţumesc, mulţumesc. Cartofi, Erna. 
Şi o flanelă de lînă. Şi mere. 

Primul S.A.: Şi o scrisoare a Fuhrerului cu ceva 

înăuntru. Hai deschide ! 

Bătrina (deschide scrisoarea) : Cinci mărci ! Ce mai 
ai de spus, Erna ? 

Al doilea S.A.: Ajutor de iarnă ! 

Bătrîna : la şi dumneata un măr, tinere. Şi 
dumneata. Pentru că aţi adus lucrurile astea şi 
aţi urcat scările. Altceva n-am. Uite, iau şi eu 
unul. 

(Muşcă dintr-un măr. Toţi mănîncă mere afară 
de tinăra femeie.) 

Bătrîna : la şi tu unul, Erna, nu sta aşa ! Vezi 
acum că nu e chiar cum spune bărbatu-tău ? 
Primul S.A.: Şi el ce spune? 

Tinăra femeie: Nu spune nimic. Vorbeşte şi 
bătrîna ca să nu tacă. 

Bătrîna: Nu spune omul nimic rău, doar aşa ca 
toţi ceilalţi că au mai crescut preţurile în ultima 
vreme. (Arată cu mărul către fata ei.) Şi ea a 
socotit după caietul de cheltuieli că anul ăsta a 
avut nevoie pentru mîn-care de o sută treizeci 
de mărci mai mult decit anul trecut. Nu-i aşa, 
Erna ? (îşi dă seama că cele spuse i-au supărat 
pe cei doi din S. A.) Da, şi asta numai din cauza 
înarmărilor, nu? Dar ce-i ? Am spus cumva o 
prostie ? 

Primul S.A.: Unde îţi ţii caietul de cheltuieli, 
tinăra doamnă ? 

Al doilea S.A.: Şi cui mai arăţi dumneata caietul 
acesta ? 

Tinăra femeie: Ilţin numai acasă. Nu-l arăt 
nimănui. 

Bătrina: Doar nu puteţi să i-o luaţi în nume de 
rău că ţine un caiet de cheltuieli ? 

Primul S.A. : Să nu i-o luăm în nume de rău nici 

că răspîndeşte zvonuri îngrozitoare ? 

Al doilea S.A.: Parcă n-am auzit-o să fi strigat 
prea desluşit Heil Hitler cînd am intrat. Ai auzit- 
o tu ? 

Bătriîna: A strigat. lacă, spun şi eu Heil Hitler! 
Al doilea S. A.: Am nimerit într-un cuib de 
marxişti, Albert. Ar trebui să cercetăm cu atenţie 
caietul de socoteli. Hai cu noi la locuinţa 
dumitale. (O apucă de braţ pe tînăra femeie.) 
Bătrîna : Staţi, e în luna a treia ! Nu puteţi... n- 
o să faceţi una ca asta aici, unde aţi adus 
pachetul şi aţi primit cîte un măr! Erna ! Sigur 
că a strigat Heil Hitler ! Ce să mă fac ? Heil 
Hitler ! Heil Hitler ! (Scuipă mărul. Cei din S.A. îi 
iau fiica.) 

Bătrina: (continuînd să scuipe) : Heil Hitler! 

XVII 
DOI BRUTARI 


Vin brutarii. Au cărat 

Sacii plini cu aluat 

Ca să plămădească piini. 
Pîine coc ei din cărţoaie, 
Din tărîţe, paragrafe, 

Şi trudesc de azi pe miini. 


Landsberg, 1936. Curte de penitenciar. Deţinuţii 
merg în cerc. In fată, doi deţinuţi vorbesc încet. 


Primul: Tu, ăla nou, va să zică eşti şi tu brutar? 
Al doilea: Da. Şi tu eşti ? 

Primul: Da. De ce te-au agăţat ? 

Al doilea: Atenţie! (Merg iarăşi în cerc.) 

Al doilea: Pentru că n-am pus tăriţe şi cartofi în 
piine. Şi tu? De cîtă vreme eşti aici ? 

Primul: Doi ani. 

Al doilea: De ce ai ajuns aici ? Atenţie ! (Merg din 
nou în cerc.) 

Primul: Pentru că am pus tăriţe în piine. Asta, 
acum doi ani, se numea falsificare de alimente. 

Al doilea: Atenţie! 

XVIII. 
TIRANUL IŞI HRANEŞTE 
PURCEAUA 


În convoi e si ţăranul. 
Este cătrănit, sărmanul: 
Griul nu i l-au plătit, 
Purceaua, de vrea s-o-ndoape, 
Doar cu lapte s-o adape... 

Şi ţăranul e stiîrnit. 


Aichbach, 1937. O curte ţărănească. E noapte. 
In faţa coteţului de porci, ţăranul îşi dăscăleşte 
nevasta şi cei doi copii. 


Țăranul: Nu v-am silit să veniţi, dar dacă aţi 
vrut cu tot dinadinsul, să vă ţineţi gura. Altfel 
tatăl vostru o să fie închis pe viaţă în puşcăria 
de la Landsberg. Nu-i nici un rău să-ţi hrăneşti 
dobitoacele, cînd le e foame. Lui Dumnezeu nu-i 
place ca făpturile lui să flămînzească. Cum i se 
face foame, începe să ţipe şi nu pot să aud o 
purcea guiţind de foame în curtea mea. Şi statul 
nu-mi dă voie să o hrănesc! Dareutoto 

hrănesc. Dacă nu o hrănesc, crapă şi osăamo 
pagubă de care nimeni n-o să mă despăgu- 
bească. 

Ţăranca: Şi eu spun la fel. Grînele noastre sunt 
ale noastre. Să nu ne poruncească ce să facem, 
golanii ăia ! l-au alungat pe jidani, dar cel mai 
rău jidan e statul. Şi preotul a spus: nu pune 
botniţă boului care treieră. Asta înseamnă că 
poţi să-ţi hrăneşti liniştit dobitoacele. Nu le-am 
făcut noi planul de patru ani şi nici nu ne-au 
cerut părerea. 

Țăranul: Chiar aşa. Ei nu sunt pentru ţărani şi 
ţăranii nu sunt pentru ei. Trebuie să predau 
grînele şi apoi să cumpăr mai scump hrană 
pentru dobitoace. Ca să-şi cumpere tunuri, 
caraghioşii! 

Ţăranca: Atunci, Toni, stai la poartă, şi tu, 
Măria, du-te în livadă, şi dacă vedeţi pe cineva 
daţi de veste. 

(Copiii îşi iau locurile în primire. Țăranul ames- 
tecă hrana pentru purcea şi, privind cu grijă 
în jurul lui, o duce la cotet. Nevastă-sa e la fel de 
grijulie.) 

Țăranul (deşertind purcelei grăunţele) : la şi 
mănîncă, Lina, Heil Hitler. Cînd dobitocului îi e 
foame, ducă-se dracului statul. 

XIX 
BATRINUL LUPTATOR 


Votanţi vin în gloată tăcută. 
Prezenţa e sută la sută. 
Călăul le e candidat. 

N-au pîine, n-au unt, n-au izmana, 
Paltoane nu au şi n-au hrană.. 
Pe Hitler doar ei l-au votat. 


Calw, Wurtenberg. 1938. O piaţă cu prăvălii 
mici. In fund o măcelărie, în prim plan o 
lăptărie. E o dimineaţă mohorită de iarnă. 
Măcelăria e încă închisă, în schimb lăptăria e 
luminată şi cîţiva clienţi aşteaptă. 


Un mic-burghez : Azi iar nu se dă unt ? 

Prima femeie: Atît cît aş putea eu cumpăra, din ce 
cîştigă bărbatu-meu, ar trebui să fie. 

Un tînăr: Nu mai trăncăni. Germania are 
nevoie de tunuri, nu de unt, asta nu se mai 
discută. A spus-o el destul de limpede. 

Prima femeie (pocăită) : Şi asta-i drept. 
(Tăcere.) 

Tînărul : Crezi că am fi putut ocupa Renania cu 

unt ? Toată lumea a fost de acord după cea 
fost fapt împlinit, dar sacrificii nu vrea să facă 
nimeni. 

A doua femeie: Fiţi liniştiţi! Toţi facem sacrificii. 
Tînărul (bănuitor) : Ce vrei să spui cu asta ? 
A doua femeie (către prima) : Cînd se fac colecte, nu 
dai nimic ? (Prima femeie dă din cap.) Ei, atunci! 
Vezi că dă ? Şi noi dăm. Voluntar. 

Tînărul: Ştim noi. Cînd Fuhrerul are nevoie 
pentru planurile lui mari de, ca să zic aşa, 
sprijin, socotiți fiecare pfenig. Nu daţi decit 
zdrenţe pentru ajutorul de iarnă. Dacă ar fi 
după voi, aţi da numai moliile. Ne cunoaştem 
marfa. Proprietarul fabricii de la nr. 11 a donato 
pereche de cizme de călărie făcute literalmente 
praf. 

Micul-burghez : Imprudenţi sînt oamenii! 

(Din lăptărie iese stăpina lăptăriei, într-un 
şort alb.) 

Stăpîna lăptăriei: Îndată sîntem gata. (Către 
a doua femeie:) Bună dimineaţa, doamnă Ruhl, 
ai auzit, l-au ridicat aseară pe tînărul Lettner 
de alături. 

A doua femeie: Pe măcelar ? 

Stăpîna lăptăriei: Nu, pe fiu-său. 

A doua femeie: Doar el făcea parte din S.A.? 
Stăpîna lăptăriei: Făcea. Bătrînul e din '29 
în partid. Numai că ieri nu era acasă, ci la un 
tîrg de vite, altfel 1-ar fi luat şi pe el. 

A doua femeie: Dar ce-a făcut ? 

Stăpîna lăptăriei: Vindea carne la suprapreţ. 
Nu mai primea marfă în ultimul timp şi era 
nevoit să lase clienţii să plece. Se pare că ar fi 
cumpărat la negru. Se spune chiar, de la evrei. 

Tînărul: Şi să nu-l ridice! 

Stăpîna lăptăriei: Era dintre cei mai zeloşi. 
Pe bătriînul Zeissler de la nr. 17 1-a băgat la apă 
pentru că nu era abonat la Volkischer. E un 
vechi luptător. 

A doua femeie: Bătrînul o să facă nişte ochi cînd o 
să se întoarcă ! 

Stăpîna lăptăriei: Dacă o să se întoarcă. 
Micul-burghez: Imprudenţi sînt oamenii! 

A doua femeie: Se pare că nici n-o să deschidă 
azi. 

Stăpîna lăptăriei: Cel mai bun lucru pe care 
l-ar putea face! Cînd îşi bagă poliţia nasul, 
găseşte întotdeauna ceva, nu ? Cînd e atit de 
greu să obţii marfă ! Noi primim de la 
cooperativă, aşa că n-am avut neplăceri. Cel 
puţin pînă acum.  (Strigă tare.) Azi n-avem 
smîntînă ! 

(Murmure generale de deceptie.) 

Stăpîna lăptăriei: Se pare că Lettnerii au şi o 
ipotecă pe casă. Şi-au făcut socoteala că o să 
fie radiată sau Dumnezeu Ştie ce ! 
Micul-burghez : Ei nu pot să radieze ipotecile! Cer 
cam mult! 

A doua femeie: Tînărul Lettner era un băiat tare 
drăguţ. 

Stăpîna lăptăriei: Bătrinul Lettner a fost, în 
schimb, totdeauna sălbatic. Şi-a băgat cu de-a 
sila băiatul în S.A. Bineînţeles că el ar fi preferat 
să se plimbe cu o fată. 

Tînărul: Cum adică sălbatic? 

Stăpîna lăptăriei: Am spus sălbatic? Ei, pe 
vremuri, devenea totdeauna sălbatic cînd se 
spunea ceva împotriva ideii. Vorbea mereu 


104 Bertolt Brecht 


Teroarea şi mizeriile celui de-al Ili-lea Reich 


despre idee şi împotriva egoismului individual. 
Micul-burghez: Totuşi uite că deschid. 

A doua femeie: În definitiv, de trăit trebuie să 
trăiască. 

(Din măcelăria luminată pe jumătate a ieşit o 
femeie grasă. Se opreşte pe trotuar şi priveşte 
cercetător în josul străzii. Apoi se întoarce către 
stăpina lăptăriei.) 

Soţia măcelarului: Bună dimineaţa, doamnă 
Schlichter. N-ai văzut pe Richard al nostru ? 
Trebuia să fi venit de mult cu carnea. 

(Vînzătoarea de lapte nu îi răspunde. Toţi o pri- 
vesc speriați. Ea înţelege şi se întoarce repede 
în prăvălie.) 

Stăpîna lăptăriei: Se preface că nu s-a 
întîmplat nimic. Le-a ajuns la urechi că bătrînul 
a făcut alaltăieri un scandal de l-a auzit toată 
piaţa urlînd. De acolo li se trage. 

A doua femeie: Despre asta n-au auzit 
nimic, doamnă Schlichter. 

Stăpîna lăptăriei: Vorbeşti serios? A refuzat 
să expună în vitrină şuncile de carton pe care le 
aduseseră. Le comandase pentru că i s-a cerut, 
pentru că o săptămînă nu avusese nimic în 
vitrină, numai lista de preţuri. Spunea că nu mai 
are nimic pentru vitrină. Cînd au venit cu 
şuncile de carton — era şi o jumătate de vițel 
între ele imitată destul de bine — a început să 
urle că nu expune nimic fals în vitrină şi alte 
vorbe de astea, care nu se pot repeta. Toate 
împotriva guvernului, şi apoi le-a aruncat în 
stradă. Au trebuit să le culeagă din noroi. 

A doua femeie : Tţ, tt, tt... 

Micul-burghez: Imprudenţi mai sînt oamenii! 

A doua femeie: Cum se explică că-şi ies oamenii 
din sărite? 

Stăpîna lăptăriei: Şi tocmai cei mai şireţi? 
(In acest moment se aprinde o a doua lumină în 
măcelărie.) 

Stăpîna lăptăriei: la te uită! 

(Arată agitată spre vitrina pe jumătate 
luminată.) 

A doua femeie: E ceva în vitrină ! 

Stăpîna lăptăriei: Îi bătrînul Lettner! Şi 
încă în manta ! Dar pe ce stă? (Țipă 
deodată.) Doamnă Lettner ! 

Soţia măcelarului (iese din prăvălie) : Ce-i? 
(Stăpîna lăptăriei îi arată fără un cuvint vitrina. 
Nevasta măcelarului aruncă o privire într- 
acolo, ţipă şi cade leşinată. A doua femeie şi 
stăpina lăptăriei fug spre ea.) 

A doua femeie (înapoi, peste umăr): S-a 
spînzurat în vitrină. 

Micul burghez: Şi-a agăţat şi o placă. 

Prima femeie: E lista de preţuri. Scrie ceva pe ea. 
A doua femeie: Scrie: L-am ales pe Hitler! 

XX 
PREDICA DE PE MUNTE 


Creştinii cu frică abjură 

Ce scrie în Sfinta Scriptură. 
Altminteri e vai şi-aoleu ! 

Ei nu pot creştini să rămînă. 
Alungă credinţa pagină 

Pe-al păcii proscris Dumnezeu. 


Lubeck, 1937. Bucătăria şi totodată camera de 
locuit a unui pescar. Pescarul e pe moarte. La 
patul lui, soţia şi fiul său, în uniformă S.A. A 
venit preotul. 


Muribundul: Spune, părinte, o fi adevăratcă 
după moarte mai e ceva ? 

Preotul: Te chinuiesc îndoielile ? 

Femeia: În ultima vreme spunea mereu că se 
vorbesc şi se făgăduiesc atitea, că nu mai ştii ce 
să crezi. Nu trebuie să i-o luaţi în nume de rău, 
părinte. 

Preotul: După viaţa de pe pămînt ne aşteaptă 


Bertolt Brecht 107 


Teroarea şi mizeriile celui de-al Ili-lea Reich 


viaţa veşnică... 

Muribundul: Şi e mai bună ? 

Preotul: Da. 

Muribundul: Aşa şi trebuie. 

Femeia: Ştiţi, s-a chinuit tare mult. 

Preotul: Dumnezeu ştie. 

Muribundul: Credeţi ? (După o pauză.) Atunci, 
acolo sus poţi să-ţi dai din nou drumul la gură ? 
Preotul (puţin încurcat) : Scriptura spune: credinţa 
mută munţii. Trebuie să crezi. Atunci o să-ţi fie 
mai uşor. 

Femeia: Să nu vi se pară că-i lipseşte credinţa, 
părinte, întotdeauna s-a împărtăşit. (Către 
bărbat, cu grabă.) Părintele îşi închipuie că nu 
mai crezi. Dar tu crezi, nu-i aşa? 

Muribundul: Da... (Tăcere.) 

Muribundul: Degeaba, dincolo nu-i nimic. 

Preotul: Ce spui? Dincolo nu-i nimic? 

Muribundul: Da, dincolo nu-i nimic. N-am dreptate ? 
Vezi, dacă aici ar fi fost ceva... 

Preotul: Ce-ai fi vrut să fie ? 

Muribundul: Orice. 

Preotul: Aici ai avut o nevastă iubitoare şi un fiu. 
142 

Femeia: Nu ne-ai avut pe noi ? 

Muribundul: Bada. (Tăcere.) 

Muribundul: Vezi, dacă aş fi avut ceva în viaţă... 
Preotul: Nu înţeleg prea bine. Nu cumva vrei să 
spui că eşti credincios numai pentru că în viaţa 
dumitale n-ai avut parte decit de chinuri şi de 
muncă ? 

Muribundul (caută cu ochii împrejur pînă ce işi 
vede fiul): Şi-acum o să fie mai bine pentru ei ? 
Preotul: Vrei să spui pentru tineret ? Da, să 

sperăm. Muribundul: Dacă am avea o barcă cu 
motor... 

Femeia: Nu-ţi mai face griji. 

Preotul: Acum n-ar trebui să te gindeşti la lucruri 
de astea. Muribundul: Trebuie. 

Femeia: O să ne descurcăm noi. 

Muribundul: Dacă o să fie război ? _ 

Femeia: Nu mai vorbi de asta. (Preotului.) In ultima 
vreme a vorbit cu băiatul meu de război. S-au şi 
certat din cauza asta. (Preotul aruncă o privire 
băiatului.) 

Fiul: Nu crede în ridicarea poporului nostru. 
Muribundul: Spuneţi-mi, Cel de sus vrea să fie 
război ? 

Preotul (ezitind) : Scriptura spune: „Fericiţi cei 
paşnici". 

Muribundul: Dar dacă o să fie război... 

Fiul: Fuhrerul nu vrea război!  (Muribundul 
face o mişcare largă cu mina, ca şi cînd ar 
îndepărta ceva.) 

Muribundul: Cînd o să fie război... 

(Fiul vrea să spună ceva.) 

Femeia: Acuma, taci! 

Muribundul (preotului, arătînd spre băiat): 
Spuneţi-i şi lui despre cei paşnici! 

Preotul: Sîntem cu toţii în mîinile Domnului, nu 
uitaţi. 

Muribundul:  Spuneţi-i-o lui. 

Femeia: Părintele nu poate face nimic împotriva 
războiului, fii înţelegător ! În zilele noastre nici 
nu-i bine să se vorbească despre lucruri ca 
astea, nu-i aşa, părinte ? 

Muribundul: Ştiţi doar că toţi sînt şarlatani. Nu 
pot să-mi cumpăr motor pentru barcă. 

Motoarele le trebuie la avioane. Pentru război, 
pentru măcel! Şi pe furtună nu pot să ajung la 
mal, pentru că n-am motor. Şarlatanii! Fac 
război! (Cade obosit pe spate.) 

Femeia (speriată, aduce un lighean cu apă şi îşi 
şterge sudoarea cu un prosop): Nu-1 ascultați. 
Nu mai ştie ce vorbeşte. 

Preotul: Linişteşte-te, domnule Klaasen. 
Muribundul:  Spuneţi-i despre cei paşnici. 
Preotul (după o pauză) : Poate să citească şi 
singur. E din predica de pe munte. 

Muribundul: Are să vă răspundă că toate astea 
vin de la un jidan şi că n-au nici o valoare. 
Femeia: Nu mai începe iar ! Nici el nu crede ce 
spune. Aşa i-a auzit pe camarazii lui vorbind. 
Muribundul: Da. (Către preot.) N-au valoare ? 
Femeia (privind cu teamă spre băiat) : Hanes, 
nu-l vîrî în păcat pe părinte, nu-i pune astfel de 
întrebări. 

Fiul: De ce să nu-i pună ? 

Muribundul: Au valoare sau n-au ? 

Preotul (după o pauză îndelungată, chinuit): 
Scriptura spune : daţi cezarului ce-i al cezarului 
şi lui Dumnezeu ce-i al lui Dumnezeu. 
(Muribundul cade din nou pe spate. Nevasta îi pune pe 
frunte prosopul ud.) 

XXI 
DEVIZA 


Băieţii ştiu pe dinafară 

Cum, pentru bogaţi, ei să moară 
Pe rind, cînd la lecţie-s scoşi. 
Mai grea este moartea, fireşte. 
Dar pumnul de dascăl pindeşte: 
Li-e frică să fie fricoşi. 


Chemnitz, 1937. O încăpere a organizaţiei 
„Hitlerjugend". Un grup de băieţi, majoritatea 
cu măştile de gaze pe după git. Ciţiva privesc la 
un băiat, fără mască de gaze, care stă singur pe 
o bancă şi mişcă neîntrerupt buzele, ca şi cum 
ar învăţa. 


Primul băiat: Totn-are. 

Al doilea băiat: Nu-i cumpără maică-sa. 
Primul băiat: Dar nu ştie cît îl sicîie din cauza 
asta ? 

Al treilea băiat : Dacă n-are parale... 
Primul băiat: Şi aşa nu-l înghite grasul. 

Al doilea băiat : lar învaţă deviza ? 

Al patrulea băiat : Sînt cinci săptămini de 
cînd o toceşte, şi n-are decit două strofe. 

Al treilea băiat : O ştie de mult. 

Al doilea băiat : Le încurcă pentru că-i fricos. 
Al patrulea băiat: Al dracului de caraghios, nu ? 
Primul băiat: Să mori de ris! (Strigă) O ştii, 
Pschierer ? 

(Al cincilea băiat ridică ochii, tulburat, 
înțelege şi dă din cap. Apoi învaţă mai departe.) 
Al doilea băiat: Numai pentru că n-are 
mască de gaze, îl freacă grasu. 

Al treilea băiat : El zice că alta-i pricina: 
fiindcă nu s-a dus cu el la cinema. 

Al patrulea băiat : Aşa am auzit şi eu. Voi 
credeţi ? 

Al doilea băiat: Tot ce se poate. Nici eu nu m- 
aş duce cu grasu la cinema. De mine nu 
îndrăzneşte să se lege. Bătrînul meu ar face un 
scandal! 

(Băieţii se aşază pe două rinduri în poziţie 
de drepți. Intră un ofițer S.A., cam rotofei. 
Salut hitlerist.) 

Ofiţerul S.A. : Număraţi-vă! (Se numără.) 
Ofiţerul S.A. : Puneţi-vă măştile de gaze ! 
(Băieţii îşi pun măştile de gaze. Unii dintre ei 
nu au măşti. Ei execută totuşi mişcările 
învăţate.) 

Ofiţerul S.A.: Întîi deviza. Cine ne-o spune ? 
(Priveşte în jurul său ca şi cum ar fi nehotărit, 
apoi deodată.) Pschierer! Tu, care o spui aşa de 
bine! 

(Al cincilea băiat face trei paşi înainte şi ia po- 
ziția de drepti în faţa frontului. E foarte palid.) 
Ofiţerul S.A. : O ştii, artistule ? 

Al cincilea băiat: Da, domnule ofiţer! 
Ofiţerul S.A. : Atunci, dă-i drumul! 

Al cincilea băiat: 
„Tu priveşte moartea-n faţă, 
E porunca noii vremi. 
Pînă pleci pe front, învaţă 
De nimic să nu te temi. 
Ofiţerul S.A. : Vezi să nu faci în pantaloni ! 
Mai departe ! Strofa a doua ! 
Al cincilea băiat: 
Şi-atunci trage, bate, fringe, 
Biruinţa... 
(Se încurcă şi repetă cuvintele. Unii din 
băieţi îşi ţin cu greu rîsul.) 
Ofiţerul S.A. : Care va să zică iar n-ai 
învăţat ? 
Al cincilea băiat: Da, domnule ofiţer. 
Ofiţerul S. A.: Înveţi pesemne altceva 
acasă, nu ? (Urlind.) Continuă ! 
Al cincilea băiat: 
Biruinţa-n asta stă : 
Fii german... şi nu te plînge... 
şi nu te plînge, 
Fii german, Şi nu te plînge. 
Pentru-aceasta... Pentru-aceasta 
mori şi dă !" 
Ofiţerul S.A. : Ca şi cînd ar fi greu! 

XXII 
SE AFLA IN CAZARMI DESPRE 
BOMBARDAREA ALMERIEI 


Azi soldaţilor dădură 
Ciorbă grasă şi friptură 
Să se sature. Şi-apoi 
Pentru dînsul să se bată, 
Să nu-ntrebe niciodată 
Pentru cine fac război. 


Berlin, februarie 1937. Coridorul unei 
cazărmi. Doi tineri proletari, în mînă cu ceva 
împachetat în hîrtie de ambalaj, se îndreaptă 
către ieşire, privind cu teamă în jur. 


Primul băiat : Azi sînt nervoşi, nu ? 

Al doilea băiat: Spun că ar putea să iasă 
război, din cauza Spaniei. 

Primul băiat : Unii sunt albi ca varul. 

Al doilea băiat : Fiindcă ieri seara au 
bombardat Almeria. 

Primul băiat:  Darastaunde-i? 

Al doilea băiat : In Spania. Hitler a telegrafiat ca 
un vas de război german să bombardeze 
imediat Almeria. Ca pedeapsă. Pentru că acolo 
sunt comunişti şi comuniştii trebuie să înghită 
hapul de la cel de al III-lea Reich. Acuma se 
poate lăsa cu război. 

Primul băiat : Şi să înghită ei hapul. 

Al doilea băiat: Da, chiar aşa. 

Primul băiat : Atunci de ce încep să tragă, 
cînd sunt albi ca varul şi fac pe ei de frică să nu 
înceapă războiul ? 

Al doilea băiat: Au început să tragă pentru 
că aşa vrea Hitler. 

Primul băiat : Ce vrea Hitler vor şi ei. Toţi sînt 
pentru Hitler, fiindcă a organizat tînăra armată. 
Al doilea băiat : Asta-i adevărat.  (Pauză.) 
Primul băiat: Crezi că acum putem s-o 
întindem ? 

Al doilea băiat: Mai aşteaptă, altfel ne 
ciocnim cu unul din locotenenţii ăia. Ne iau tot şi ăia 
intră la apă! 

Primul băiat : Sunt de treabă că ne lasă să 
venim în fiecare zi. 

Al doilea băiat : Nici ei nu-s milionari. Ştiu ce-i 
sărăcia ! Bătrina mea n-are decit zece mărci pe 
săptămînă şi sîntem trei. Din asta nu putem mînca 
decît cartofi. 5 

Primul băiat: Aştia, de aci, capătă păpi- că 
bună. Azi le dă chifteluţe. 

Al doilea băiat : Cit ţi-a dat azi ? 

Primul băiat: O  porţie, ca de obicei. De 
ce ? 

Al doilea băiat: Mie mi-au dat azi două 
porţii. 

Primul băiat: la arată. Eu n-am decît o 
porţie. 

(Al doilea băiat îi arată.) 

Primul băiat: Le-ai spus ceva? 

Al doilea băiat: Nu. Bună dimineaţa, ca 
totdeauna. 

Primul băiat: vAsta n-o mai înţeleg. Şi eu 
am spus ca de obicei: Heil Hitler. 

Al doilea băiat: Curios ! Mie mi-au dat două 
porţii. 

Primul băiat: Aşa dintr-o dată ? Nu înţeleg. 
Al doilea băiat: Nici eu. S-a potolit furtuna. 

(Fug amindoi repede.) 

XXIII 
SLUJBE PENTRU POPOR 


Vin cei ce-angajează la muncă. 
Pe omul sărac îl aruncă 
Oriunde le place şi vor. 

Săracii din nou să-i slujească, 
Maşini de război să hrănească 
Cu suflul si sîngele lor. 


Spandau, 1937. Un muncitor, întorcîndu-se de 
la lucru, găseşte acasă o vecină. 


Vecina: Bună seara, domnule Fenn. Am venit să 
împrumut puţină piine de la nevasta dumitale. 
Se întoarce acuma, n-a ieşit decît pentru o 
clipă. 

Bărbatul: Cu plăcere, doamnă Dietz ! Ce zici 
de slujba pe care am căpătat-o ? 

Vecina: Da, acum toată lumea are de lucru. Eşti 
la noua uzină de motoare ? Fabricaţi şi avioane 
de bombardament ? 

Bărbatul: Da, multe. 

Vecina: Au nevoie de ele în Spania. 

Bărbatul: De ce tocmai în Spania ? 

Vecina : Se aud tot felul de lucruri în legătură cu 
ce furnizează fabrica. E o ruşine ! 

Bărbatul : Hai! Hai! Ţine-ti gura! 

Vecina : Ce, te-ai dat cu ei ? 

Bărbatul : Nu, de fel. Îmi văd de treabă. Dar 
unde-i Martha? 

Vecina : Ar fi trebuit să te pregătesc. Poate că e 
ceva neplăcut. Cînd am intrat tocmai venise 
poştaşul cu o scrisoare care a tulburat-o. Mă şi 
întrebam dacă n-ar fi mai bine să împrumut 
piine de la Schiermann. 

Bărbatul: Curios! (Strigă.) Martha ! 

(Intră nevasta lui. E îmbrăcată în doliu.) 
Bărbatul: Ce-ai păţit ? Cine a murit ? 

Femeia : Franz. Am primit o scrisoare. (li dă 
scrisoarea.) 

Vecina : Pentru Dumnezeu, dar cum s-a întîmplat ? 
Bărbatul : A avutun accident. Vecina 
(neîncrezătoare) : Era aviator, nu-i aşa ? 
Bărbatul : Da. 

Vecina : A avut un accident ? 

Bărbatul : La Stettin. În timpul unui exerciţiu 
de noapte, pe terenul de instrucţie. Aşa scrie 
aici. 

Vecina : N-a avut nici un accident. Să nu-mi 
povesteşti- mie una ca asta! 

Bărbatul : Iți spun ce scrie aici. Scrisoarea vine 
de la comandamentul taberei. 

Vecina : Şi v-a scris în ultima vreme ? De la 
Stettin? 

Bărbatul : Linişteşte-te, Martha. Nu ajută la 
nimic. 

Femeia (plîngînd cu sughiţuri) : Da, ştiu că n- 
ajută ! 

Vecina : Fratele dumitale era un om aşa de 
drăguţ. Să vă fac o cană de cafea ? 

Bărbatul : Da, dacă vrei, doamnă Dietz ! 
Vecina (ductndu-se să ia o cană) : Da, e o mare 
lovitură ! 

Femeia : Ai putea să te speli, Herbert. Doamna 
Dietz n-o să se supere. 

Bărbatul : Nu-iniciograbă! 

Vecina : Şi v-a mai scris de la Stettin ? 
Bărbatul : Scrisorile veneau întotdeauna de la Stettin. 
Vecina (cu subînţeles): Aha ! Tare mă tem că a 
fost şi mai la sud. 

Bărbatul : Ce înseamnă mai la sud ? 

Vecina : Departe, în sud. Frumoasa Spanie. 

Bărbatul (deoarece femeia izbucneşte din nou 
în hohote de plins) : Stăpîneşte-te, Martha. 
Doamnă Dietz, n-ar trebui să vorbeşti aşa. 
Vecina: Tare aş vrea să ştiu ce ţi-ar spune la 
Stettin, dacă te-ai duce să iei corpul cumnatului 
dumitale. 

Bărbatul : Nu mă duc la Stettin. 

Vecina : Aştia se pricep de minune să-şi acopere 
mîrşăviile. Şi se mai şi laudă că nu lasă nici o 
urmă. Unul se mîndrea deunăzi la berăria 
Schulthaus că ştiu să ascundă cu atita iscusinţă 
războiul. Cînd e nimerit un avion de bombarda- 
ment şi cei dinăuntru sar cu paraşuta, cei din 
celelalte bombardiere îi mitraliază, da, chiar pe 
ai lor, ca să nu poată afla comuniştii de unde 
vin. 

Femeia (căreia i se face rău) : Herbert, dă-mi 
puţină apă, te rog. Mi-e foarte rău. 

Vecina: N-am vrut să te amărăsc şi mai mult, 
dar, ce să zic, tare se mai pricep să-şi ascundă 
faptele. Ştiu bine că ceea ce fac e o crimă şi că 
războiul trebuie ascuns ! Auzi, un accident în 
timpul exerciţiilor! Ştim noi ce fel de exerciţii 
fac. Exerciţii de război ! 

Bărbatul : Măcar nu vorbi aşa de tare. 
(Adresîndu-se soției sale.) Te simţi mai bine? 
Vecina : Şi dumneata eşti unul dintre cei care 
tac ca morţii. Scrisoarea asta-i o mărturie. 
Bărbatul : Te rog să taci! 

Femeia : Herbert! 

Vecina : Aşa spui acuma, „te rog să taci". 
Fiindcă ai găsit de lucru. Şi cumnatul dumitale a 
găsit de lucru. A avut un „accident" cu un avion 
ca acelea care se fabrică la voi în uzină. 
Bărbatul : Ai întrecut măsura, doamnă Dietz ! 
Lucrez la avioane ! Şi la ce lucrează ceilalţi ? La 
ce lucrează bărbatul dumitale ? Lămpi electrice. 
Astea nu-s pentru război ? Sunt numai pentru 
luminat ? Dar ce să lumineze ? La ce or să 
servească aceste lămpi ? Poate la iluminatul 
unui tanc ? Poate al unui cuirasat ? Sau chiar la 
un bombardier ! Sărmanul, nu face decit lămpi! 
Doamne, nu mai există nimic care să nu fie 
pentru război! Unde ar trebui să-mi găsesc de 
lucru, dacă mi-aş zice : nu lucrez pentru război! 
să crap de foame ? 

Vecina (cu jumătate glas) : Nu ţi-am spus să 
crapi de foame! Sigur că trebuie să primeşti de 
lucru. Vorbeam numai de criminalii ăştia. Ce 
mai slujbe frumoase au găsit pentru popor! 
Bărbatul (serios) : Martha, n-ar trebui să umbli 
îmbrăcată în negru. Nu le place. 

Vecina : Desigur, nu te plac întrebările care o să 
se pună. 

Femeia (calmă) : Trebuie să scot doliul ? 
Bărbatul : Altfel mă dă iarăşi afară. 

Femeia : Nu scot doliul! 

Bărbatul : Ce înseamnă asta ? 

Femeia : Nu-l scot. Mi-a murit fratele ! Port doliu. 
Bărbatul : Dacă Roza nu 1-ar fi cumpărat la 
moartea mamei, nu l-ai fi avut şi nu L-ai fi 
putut purta. 

Femeia (tipînd) : N-o să mă oprească să-l port! 
Dacă ei îl măcelăresc, am şi eu dreptul să plîng. 
Aşa ceva nu s-a mai văzut. Pînă acum nu s-a 
mai văzut un lucru atît de neomenesc ! Sînt 
nişte ucigaşi! 

Vecina (în timp ce soțul a amuţit de spaimă) : 
Doamnă Fenn... 

Bărbatul (răguşit) : Dacă mai vorbeşti aşa, o să 
ni se întîmple ceva şi mai rău decît să-mi pierd 
Slujba ! 

Femeia : Să vină să mă ia ! Sînt lagăre de 
concentrare şi pentru femei ! N-au decit să mă 
zvirle acolo, fiindcă nu mi-e totuna că îmi 
omoară fratele ! Ce căuta în Spania ? 

Bărbatul : Tacă-ti gura cu Spania ! 

Vecina: Intri în bucluc, doamnă Fenn ! 

Femeia : De frică să nu-ţi pierzi slujba, trebuie să 
nu criîcnim. Ca să nu murim de foame, să le 
facem bombardiere? Dar şi atunci crăpăm ! Ca 
Franz. l-au găsit şi lui un loc, un metru sub 
pămînt! Asta ar fi putut găsi tot aşa de bine şi 
aici! 

Bărbatul (vrea să-i închidă gura) : Taci din gură 
! N-are nici un rost! 

Femeia : Atunci ce are rost ? Află tu şi fă ce are 
rost! 

XXIV 
PLEBISCIT 


Şi cind i-am văzut cum în gloată 


e duc, le-am strigat toți 
deodată : Răspundeţi cu NU, cu 
tărie ! 

De ce staţi cu braţele-n cruce ? 
Războiul la care vă duce 

Nu poate al vostru să fie! 


Berlin, 13 martie 1938. O locuinţă de proletari. 
Doi muncitori şi o femeie. Micul spaţiu este 
blocat de coada unui steag. La radio, explozii de 
veselie, dangăt de clopote, biziit de avioane. Se 
aude o voce —,,Şi acum, Fuhrerul îşi face intrarea 
în oraşul Viena". 


Femeia : Se revarsă ca marea ! 

Muncitorul mai în vîrstă : Da. El merge din 
victorie în victorie! 

Muncitorul mai tînăr : Şi noi suntem învinşi. 

Femeia: Bine zici. 

Muncitorul mai tînăr : la auzi cum ţipă ! Parcă 
ar primi un dar. 

Muncitorul mai în vîrstă : Şi chiar primesc: 
O armată de cotropitori. 

Muncitorul mai tînăr : Acum e rîndul 
plebiscitului. Un popor, un Reich, un Fuhrer! 
Cetăţene german, asta vrei? Cînd te gindeşti că 
nu putem să scoatem nici cel mai mic manifest, 
pentru acest plebiscit. Aici la Neukoln, oraş 
muncitoresc... 

Femeia : Cum asta ? Nu putem... 

Muncitorul mai tînăr : E prea periculos. 
Muncitorul mai în vîrstă : Acum, cînd l-au 
arestat şi pe Karl ! Cum să căpătăm iar adresele 
? 


Muncitorul mai tînăr : Chiar şi pentru a 
întocmi textul, ne lipseşte omul. 

Femeia (arâtind spre radio) : Hitler are la dispoziţie 
sute de mii de oameni pentru atac. Nouă ne 
lipseşte un om. Bine. Dacă numai el are tot ce-i 
trebuie, atunci sigur că el va învinge! 
Muncitorul mai tînăr (cu răutate) : In acest 
caz, nici Karl nu mai lipseşte. 

Femeia : Dacă şi între noi nu ne înţelegem, mai 
bine să ne despărţim. 

Muncitorul mai în vîrstă : Tovarăşi, n-are 
rost să căutăm nod în papură. E adevărat că 
tipărirea unui manifest devine din ce în ce mai grea. 
Nu ne putem preface nu auzim urletele de victorie de la 
radio (Arată spre radio. Către femeie.) Recunoaşte 
că, de fiecare dată cînd se aude aşa ce la radio, 
s-ar putea crede că Sunt din ce în ce mai puternici. 
Glasurile astea nu răsună ca ale unui singur popor? 

Femeia : Răsună ca glasurile a douăzeci de mii 
de beţivi, cărora li s-a plătit băutura. 

Muncitorul mai tînăr: Poate că numai noi 
credem aşa. 

Femeia: Da. Noi şi alţii ca noi. 

(Femeia netezeşte un bileţel foarte boţit.) 
Muncitorul mai în vîrstă : Ce-i asta? 

Femeia : E copia unei scrisori. Cu zgomotul 
ăsta, v-o pot citi. (Citeşte :) 

DRAGUL MEU FIU, MÎINE N-O SĂ MAI 
TRĂIESC. EXECUȚIA ARE LOC DE OBICEI LA 
ORA ŞASE DIMINEAŢA. ÎŢI MAI SCRIU, 
PENTRU CĂ VREAU SĂ ŞTII CĂ NU MI-AM 
SCHIMBAT PĂRERILE. N-AM FĂCUT CERERE 
DE GRAŢIERE, PENTRU CĂ N-AM FĂCUT 
NICI O CRIMĂ. MI-AM SERVIT NUMAI 
CLASA. DACĂ SE PARE CA NU MI-AM ATINS 
TŢELUL, ASTA NU-I ADEVĂRAT. „FIECARE LA 
POSTUL LUI!” ACESTA TREBUIE SĂ FIE 
CUVÎNTUL DE ORDINE. MISIUNEA NOASTRĂ 
ESTE FOARTE GREA, DAR ÎN ÎNĂLŢĂTOARE: 
ELIBERAREA OMENIRII DE ASUPRITORI. VIAŢA 
N-ARE NICI O VALOARE DACĂ NU URMĂRIM 
ACEST ȚEL. DACĂ NU AVEM MEREU ACEST 
GÎND TREAZ ÎN MINTE, OMENIREA VA CĂDEA 
ÎNTR-O STARE DE BARBARIE. EŞTI ÎNCĂ 
FOARTE MIC, DAR N-ARE A FACE, TREBUIE 
SĂ TE GÎNDEŞTI MEREU DE PARTEA CUI 
EŞTI. FII ALĂTURI DE CLASA TA, ŞI ATUNCI 
TATĂL TAU NU VA FI SUFERIT ÎN ZADAR O 
SOARTĂ AŞA DE NEMILOASĂ, CĂCI UŞOR NU 
ESTE. Al GRIJĂ DE MAMA TA ŞI DE FRAŢI, 
CĂCI EŞTI CEL MAI MARE. FĂ-ŢI DATORIA. 
VĂ SALUTĂ PE TOŢI, TATĂL TĂU, CARE TE 

IUBEŞTE. 

Muncitorul mai în vîrstă: Nu sîntem chiar 
aşa de puţini! 

Muncitorul mai tînăr: Atunci, ce să scriu în 
manifestul pentru plebiscit? 

Femeia (eîndindu-se): Cel mai bine ar fi un singur cuvînt: 
Nu! 

